Singer Sarah (Jedy Nu) Chuahni Sunglawi Lawmhpi Cio Hna Uhsih – Chuncha News\nNote, Mipi sinah theihthiamnak chim hmasa ka duh, hi bantuk kan tial tikah thawngpang (News) a si lo mi nan tial ti bantuk na kan ruah nak hnga lo thiehthiamnak kan in tuah hmasa hna, zei ruangahdah hi hi kan langter ti ahcun Laimi hlasak thiam chungin kan bochan taktak mi le Pathian nih aw le zai hmang in amah sunpernak caah thluah a kan chuahmi singer pakhat kan ngeihchun a si caah amah upatnak le amah cuaisannak le a chuahni sunglawi kan lawmhpinak kan rak tial hnawh chanmi a si ti khan a kan theithiamnak ding ah kan duhmi a si.\nSarah Van Tin Hnem, Jedy Nu hi Bawipa thluachuah sunglawi fanu pakhat rosung an ngei cang mi cungah kan lawmhpi fawn hna. Australia ah an chungkhar in khua an sa lio a si. Jedy nu chuahni sunglawi kan in lawmhpi hringhran. Bawipa nih tu ni tiang lam an hruainak le an umpi nak thanwgin a sunglawi tuk mi na chuahni dam tein caan na hmang kho mi kan I hmuh caah kan in lawmhpi, Bawipa nih hmailei zong ah lam in hruai sehlaw amah sunpernak caah in hmang chin ko seh. Chungkhar nutha si zungzal hram ko.\nHappy Birthday to Jedy NU. Pathian nih na chuah Ni sunglawi dam tein an phak ter caah ka lawm tuk ee. Kan family ah Nu can dirhmun ah Kan dir piak zungzal law, Pathian nih hmaikum zong ah dam tein na Chuah Ni sunglawi an phak ter tthan ko seh ! amen !❤ Credit: Sarah Van Tin Hnem page\nSaya Joseph Van Duh Tling nih Devotional Article a tialmi hmangin thazaang la ți țhan dingin kan in sawm hna. Filipi 2:4 “Cun midang duhning kha hmuh thiam i zuam u law nanmah duhnak lawng kha ruat hlah u. “Aho Dah Na Si/Aho Dah Ka Si?” Ramkip um mi U le Nau, Nu le Pa hna Bawi Khrih min in nan kut kan tleih hna. Pathian dawtnak le a vel nih nan um nak cio tu ah in umpi ko hna seh. Pakhatnak ah tu bantuk in caan tha caan sunglawi a kan petu Pathian cung ah lunglawmh nak tampi ka ngei. Cun pahnihnak ah Prayer Ministry Group cungah ka lawm tuk, Pathian tu nih aram caah in hmanchin ko hna seh tiah thlaza kan campiak hna.\nA tu caan ahhin chim le i ruah tti ding ah ka duh mi cu: “Aho dah na si or a ho dah ka si? (who am I or who are you?)” timi hi a si. Mah kong he pehtlai in achung kan luh hlan ah caan tawite van i check ta hna usih. Aho dah na si or aho dak ka si kan ti tikah kan mah pumpak sining kha si loin, zei tu dah Paul nih zumtu hna kan thinglung put kha ngei hna seh, tuah hna seh ti a kan duh pi nak kha chim le ruah ti ding ah ka duh.\nFilipi 2:4 cakuat chung ah Paul nih kan forhfial mi cu mah hi a si: “Midang duhning kha hmuh thiam i zuam u law nanmah duhnak lawng kha ruat hlah u” tiin a kan fial mi a si i mah cu kan Bawipa Jesuh Khrih nih a ngeihmi lungput a si bantuk in, khrihfa hna zong nih kan zul awk a si. Midang duhning kha hmuh thiam cu zei dah a si? Mah nih a chim duhmi cu keimah timi thinglung put kha si loin (selfless), ka unau, hawi le kom, pawngkam lungput kha a si (neighbour). Midang duhning tuah le hmuh thiamnak ding ahcun kei mah timi thinglung ngeih lo kha a biapi tuk mi a si. Kei mah timi thinglung kan ngeih cung paoh cun midang kha kan hmuh thiam kho lailo i, mah thinglung nih a chuah pi than dingmi cu tuah sernak kha a um kho than lailo.\nCu caah tuah sernak caah a herh hmasabik mi cu thinglung kha pakhat nak a si. Tahchun nak ah chim ka duh mi cu, kan Kawlram model a tuan cuahmah mi Pai Ta Kun (ပိုင်တံခွန်) nih a duhmi meh hang cawk ding ah bazaar lei ah a kal. Cun a kal pah in lamkam ah pi tar nu pakhat nih meh hang a zuarmi cu a hmuh i a meh hang cu a cawkpiak dih. Mah a cawkpiak mi cu a duh caah siloin pi tar nu nih a herhmi le a zawn a ruah caah a cawk mi a si. Cun ni dang caah hman ding tiang in a bawmh. Ka langhter duhmi cu amah duhnak long kha siloin, pi tar nu duhnak le a herhmi a zawn a ruahpiak caah a si. Cun Marka 12: 31 chung ah kan hmuhmi cu “Na inn pa kha nangmah na dawt bantukin na dawt lai” tiah Jesuh Khrih nih a kan cawnpiak.\nKan mah pumpak caah kan duh, kan herh, a tha tiah kan caah kan ruah bantuk in kan inn pa, kan hawikom, kan unau, kan zatlang nih an duh ve, an herh ve, a tha an ti ve tiah kan hmuh piak thiam a herh ngaimi a si. Aruang cu atu lio kan caan virus lio caan ah kan mah duhnak lawng kha siloin midang duhnak zong kha kan hmuh thiam a herh ngaimi asi. Cun ve bantuk in khrih zultu Paul nih a cakuat chungah zumtu a fa le nih kan nunram ah cubantuk lungput ngei ve ding ah a kan forhfial mi a si.\nAdong nak lei ah chim ka duh mi cu, Jesuh Khrih nih Peter sinah vawithum tiangin a rak hal mi bia cu “na ka daw deuh maw?” (Johan 21:15-17, NIV). Cun Jesuh nih a fial than mi cu “ka tuufa tete kha cawm hna” a chimh. Cu caah mah duhnak lawng kha kan ruah a si ahcun Jesuh nih a kan fialmi a tuu le kha kan cawm kho lailo. Atu lio kan vawilei pi nih a chuah pi mi virus nihhin kan mah duhnak lawng kha kan ruah awk a silo i midang duhnak zong kha kan hmuh thiam awk ah a biapi ngai mi a si. Mirum pakhat a si mi Bill Gate nih cun mah tiin a chim “ka rum tik ah le ka ningcang tik ah midang ka bawm te la tiah na ruah ahcun na tlai tuk cang a ti”.\nCu caah cun a ho dah na si or a ho dah ka si ve? Pual nih si hna seh tiah a kan forhfial mi cu Khrih nih a ngeihmi lungput bantuk in mah duhnak long kha si loin, mi dang duhnak kha hmuh thiam piak kha a si. Midang duhnak kha kan hmuh piak thiam a si ahcun kan ram, kan pawngkam, kan hawikom, kan inn pa, kan chungkhar kha an dam lai ti kha thazaang pek kan duhmi hna a si.\nCaan pek in a rel tu nan dih lak cungah kan Bawipa Jesuh Khrih i a vel le a dawtnak nan cung ah um ko seh. Amen.


Thil Lianngan Tukmi Nan Hmuh Deng Cang!\nA cung ka van langhtermi zong hi, ruah lo awk a tha lo. A tu thawk in a rohhlan ah thil lianngan nan hmuh tiah ti bak a chim mi cu, caan rau lo ah a chim ning a bantuk bak in kan hmuh than ko lai tiah ka ruah! Trump cu a sualnak an chim lengmang nain, President a tuan chung kum 3 leng a sualnak an kawl nain a sualnak an hmu lo! A chim ning in a tuah lengmang caah mi lih chim le mi depde nih an celh lo caah a sualnak hi an kawl sawhsawh i a si ko tiah ka ruah.


Online Thawngtha Chim, Hlasak Le Laamnak Nih Kan Miphun Damnak A Pe Kho Lo. Rev. David Ral Thang – Chin World News Evening\nOnline Thawngtha Chim, Hlasak Le Laamnak Nih Kan Miphun Damnak A Pe Kho Lo. Rev. David Ral Thang\nNovember 3, 2020 November 3, 2020 Salai Van Theihtlei\nAtu lio cu vawleicung pi ah pulrai zawtnak ttihnung “Covid-19” ruangah lungrethei vansaang au in um cio a si tikah hi zawtnak in kan him khawhnak ding caah tiin mipi tonpumhnak onh a si lo. Tam deuh cu mah umnak tein rian an ttuan a si i, cu bantuk cun Biaknak le vawlei lei hruaitu “Community” lei zong nih online lawngte in mip sinah thawngthanh le thazaang pek a si.\nCu bantuk cun kannih Chinmi Khrihfami hna zong Covid-19 zawtnak ruangah Biakinn ah zapi pumh khawh a si lo tikah online hmangin Pathian bia le hlasaknak in mipi sinah thazaang pek in nihin tiang caan hmannak ngaih a si. Hi online thawngttha chim, hlasak le laamnak nih kan miphun damnak a pe kho lo. Kan miphun a dam khawhnak caah cun khupbil in mitthli he Pathian sinah thlacam lawnglawng nih miphun naknak a pek khawh “tiah Rev. David Ral Thang nih cun ralttha taktak in a chim ko. Hi kongah nang zeitin na ruah? A tang hi Rev. David Ral Thang nih a timeline ah a tarmi si.\nRev. David Ral Thang: Online in thawngtha chimnak le online in hlasak lamlennak nih kan miphun a damter kho lai lo. Ka doh lo nain ka thin lungah a langmi cu khup bill in mithil he thlacam mi le rawlulh in thla a cam mi hna long nih kan mi phundamnak a chuah pi lai.\nHi kongah minung pakhat nih comment a pekmi: Na chimmi hi a tulio kan tonmi le sining he cun ai hlat taktak. Online in thawngttha chim lo le hlasak lo cun members pawl cu khua zeilam dah kan panh cio hnga? hell lam maw vanlam dah thei hlah. Online in thawngtha a chim khomi nih Pathian bia in thazaang kan pe u law hlasak a thiammi nih Pathian hla in thazaang kan pe ve hna seh.\nCun thla a cam khomi nih khupbil in Pathian sinah thlacam ve hna seh law cu ti cun pei Pathian fale cu kan dam lai cu. Pathian fale kan dam ah cun chungkhar a dam lai. Chungkhar a dam ah cun Khrihfabu zong a dam lai. Khrihfabu a dam ah cun miphun le ram tiang a dam lai. A dam mi chungkhar, Khrihfabu le miphun chungah eihmuar le ziknawh a um bal lo.\nNote: Mah hi pakhat le pakhat karlak buaiter duh ruangah si loin hi cabia hi atu lio kan hman cuahmah mi a si tikah a saupah cang ko nain a thar in ka vun share tthan hi si. Hi bia nih nangmah thinlung ah zeitindah biachim ve?\nA Fiangput Ko Hih. Dr. Sasa Bialehnak\nUS President thar cu tuni ah thim a si cang lai ahodah na vote ve lai an policy von zoh tuah hna usih


A Tlau Tiah Sautuk An Kawl Hnu Ah Kan Far Nu Te Cu Ti Hin Hmuh aA Si – The Chinlung Post\nFalam khuapi Cinmual sang ah a ummi Mai Ting Mawi (kum 14) cu 2020 September 28 ah lo kal aa thaw hi lo a kalnak in a tlau nihin tiang zeihmanh a thawngpang theih a si rih lo tiah tiah thawng an thanhmi cu hnangam taktak in misin ah a rak um ziar ko.\nMi mak taktak a si a chungkhar lung rethei in a tuah dih hna.Mai Ting Mawi hi a liam cia 2020 September 28 ahkhan lo kal ding in 125 KENBO motorcycle in lo kal ah aa thawh ahhin a hawile midang zong an um. A hawile hi thil cawk ding in dawr an dir kar ah anih hi amah lawng a kir than. A kir thannak in Mai Ting Mawi cu a tlau tiah chungkhar lei nih thawng an rak thanh.\nMai Ting Mawi a rak tlaunak in arak kir hnu zong ah a phone in an chawnh i voi khat tiang cu a phone a lut nain a hnu ahcun a phone zong a lut kho ti lo.Lung rethei le sivang taktak in a tlau tiah kawlmi Mai Ting Mawi cu a umnak hmunhma zong tha tein theihkhawh a sicang.\nThinphan in achungkhar a chiah hna hnu ah a chungkhar hna he zong tha tein an I chawn kho cang tiah thawng kan theih.Mipi sin ah a chungkhar thinphan nak konglam vialte zong thanh a si dih hnu ah thawngpaang tha vuntheih hi asi.Mitlau kum 14 Mai Ting Mawi cu Falam khua peng asimi Khawthlir khua ah a rak kal diam ii a hawinu inn ah a rak um ziar ko.\nKhawthlir khua ah hin a dawtu tlangval pa a um ti a si i cu a tlangval pa he cun hmunkhat innkhat le aa tthi umcia micu an si lo ti a si. Thinphang in a chiahmi a chungkhat hna he zong nuam tein a n I chawnbia kho cang tia sic aah tlunthan nak ding ca zong an tuaktan piak cang.\nFalam khua le Khawthlir khua hi aa hlatngaingai mi an sic aah zeitin dah an fanu a tlun than khawh lai tihi khungkhar lei nih buaipi cuahmah lio a si tiah Vapualauaw media nih thawng a thanh.


Judge pawl nih Benjamin Sum comment an pek ning cu a taru ko. (Congrats) – Salai Kawltu\nJudge pawl nih Benjamin Sum comment an pek ning cu a taru ko. (Congrats)\nNovember 7, 2019 November 7, 2019 salaikawltu 0 Comments\n← Benjamin Sum hawinu Shin Bia hi a rak men lo ee! Drum vuak a thiam bak ko + Video\nYaw Kee Comment an pek ning cu lungrawk ngai si. Thazaang pe cio hna usih →


US Thimnak nih vawlei mui a chiatter tuk cang. – Hakha Cherry\nUS Thimnak nih vawlei mui a chiatter tuk cang.\nUS Thimnak nih vawlei mui a chiatter tuk cang.Trump hi ka lungthin te ka ttanhmi a si . A ruang cu Khrihfa a dirpi tu Isreal caah paral ttha tiah ka hmuh.Cun Isis , terrorist an rianttuannak a dai dih tiah hmuh khawh a si .\nVote firnak le a dangdang thil tampi kan hmuh ko zongah minung tamdeuh pi le Republican tamdeuh zong nih Biden hi President siding ah an duh ko cang caah Kan Pu Trump hi daih tein um caan a za cang . A ruang cu Mike Pence hmanh nih a dirpi ngam lo tikah Pu Trump nih zong a fian ding a si cang ko.Mah tite a kal peng ahcun Party zong an kuai dih te lai , America zong a buai dih te lai i a donghnak ahcun a inn chungkhar hman ah tthennak a chuak kho mi a si .\nKan Pu Trump , a hman le hman lo ti nakin Biden hi dai tein cohlang cang ko . A caan ahcun lungkhon a herh nain a caan caan ahcun tthuro bantukin nem tein um a herh ve .USA mipi nan cungah daihnak um seh . Zohchun awktlak rampi nan si nak hnawmter hrimhrim hlah.\nKa Pu Trump ,Daih tein i din ve cang ko law , tuanbia ttha ttha na tial lio ah tuanbia chia kha a chuak dih sual lai .USA le Trump caah thlacam tampi cam piak ve tu ,Lungthin um ,VCC Credit-Victor Ceu Cung\nTrump le a minung pawl nih an tuah ko khi.\nKansan City Star Newspapers i Editorial Board nih an State in US Senator a simi Pu Crawley cu a kut ah thisen aa neh cang an ti.


a fate thah i a cancer thlawp a duh lomi nu nunnak liam – Chin 7 News\nEngland rammi Gemma Nuttall an timi cu nau a pawi zarh 16 nak ah siibawi te nih nau inn cancer na ngei tiah an ti. Cu tikah Gemme caah thim ding pahnih a um, a nau thah i cancer thlawp le cancer thlawp lo in nau hrin timi a si.\nCu chinchap ah Gemma te chungkhar cu mirum zong an si hoi lo. A pa zong nih a thih taak cang hna i hringtu a nu Helen Sprorates he lawng khua a sami si. Cun zeitluk in dah a vanchiat ti cun Gemme nih nau a pawi cancer a ngeih tikah a pasal Alex cu i um ding in a hal nain ALex nih a duh ti lo. Cu tikah Gemma nih cun single mothar pasal lo in fate cu ka cawm lai timi biathlehnak a ngeih.\nA cancer ngeihmi thlawp nak dingah cun a nau hrawh hrimhrim a herh. Cu lo ah cun a cancer thlawp khawh ding si ti lo. Cucu Gemma nih cun a duh lo, a cancer thlawpnak ding i a fate thah hnga kha a duh bak lo. Cu tikah a naute cu 2014 march 24 ah khan tha tein a hrin ve. Fanu te a si i Penelope tiah an ti.\nA fate a chuah hnu thla 4 nak ah Gemma cu a cancer aa thlawp. Chemotherapy aa thleih. Cun a nau inn zong cu operation an tuah. Siibawi te nih a dam cang an ti nain vanchiat taktak ah Gemma cu 2016 ah a thluak le a cuap ah cancer zawtnak an hmuh than hoi.\nAn chungkhar nih an chei ti lo caah Gemma a nu Helen nih online tiangin a fanu caah bawmhnak a hal len. GoFundMe timi website hmangin a fanu dam lonak kong cu mipi sin ah a thanh. Cu ah cun vanthat ah Titanic zuksin mintami tuanmi Kate Winaslet nih Gemme cu $ 450000 bak te a rak bawmh.\nMi dangdang sin zongin bawmhnak a hmu i cu ti cun cancer cu tha tein aa thlawp khawh than nain zeidang dang ah cancer zawtnak a chuah than len ko caah vawleicung cancer lei thiam bik timi Germany ram ah a kal nain an thlawp kho ti lo in tunai Oct.14 ah khan Gemma cu a thi.\nRef> Daily Mail, NYPost


TUCHUN RALHRANG KAWLRALKAP THILTUAH A POI TAKTAK CANG EE – The Chinlung Post\nTUCHUN RALHRANG KAWLRALKAP THILTUAH A POI TAKTAK CANG EE\nMarch 22, 2021 admin Chin 0\nTuchun ah thawngpang pakhat kan theihmi kongah mipi lungrethei in kan um. Cu cu zeidah a si ti ah cun, Dr. Sasa nih a sak cuahmah mi Lailenpi Airport cu palek le ralkap nih an luh hnawh hna i, a chungah riantuantu vialte an thawl dih hna tiah theih asi. Lailenpi Airport riantuantu vialte hna an thawl dih hna asi ah cun, anmah ralkap le palek nih umnak hmunhma khuarnak ah an hmang than khawhmi asi.\nDr Sasa nih a sak mi Lailenpi Airport hi ralhrang kawlralkap hna nih hrawh dih an timh zong asi kho. Dr.Sasa nih Pathian aa bochan ning hi cu a mak taktak si. Tutan kan ram thil cangmi kongah chun zan hngilhlo in rian a tuan. Heh tiah aa zuam, vawleicung media minthang vialte nih Dr.Sasa interviews tuah hi a ting hmanh an i ting lo. Cutlukin vawleipi nih acuanh lio asi.\nDr.Sasa nih zumtu vialte hna sinah a nung kan Pathian sin ah thlacam in rak ka bawm hram ko uh tiah a cah. A timi cu, Ka caah nan tuah khawhmi cu, zeizong vialte tuah khotu Pathian sinah thlacamnak in nan ka bawmhmi hi a si. Thlacamnak nakin a thawng deuhmi teinak hriamnam a um lo. Cu caah Pathian sinah thlacam ka bawm peng ko u tiah zaangfah kan nawl hna tiah bochanmi Dr. Sasa nih a langhter lengmang mang.\nRelchih:Zeidah a cang kho (pumpak ruahnak) A rauh hlan ah SAC ralkap nih zeidah tuah a timh lai? Mipi, CRPH, Tlangcung mi zapi fonh nih tah? SAC nih November ah Thimnak election tuah khawhnak a pah chih lai. June le July ah party sawm le campaign tuahnak nawl a onh lai. PR system in thimnak a tuah lai.Atu lio tlaihmi Tamadah le Pi Suu le Vice President Pu Henry le hruaitu tlaihmi pawl tu thla maw hmai thla ah a thlah dih hna lai.\nCu thlah hnu ah An duhmi paoh Pohma 505 maw asiloah Eihmuarnak puh in maw taza an cuai hna lai. NLD party hrawh aa zuam lai. Ralkap dohtu hrem le namchih a zual lai. Rohingya an lak hna lai a hman hna lai. Party tampi he hawikomhnak alliance a tuah lai. Covid vaccines chunh cio ding in a nam lai. Covid stimulus fund chuah piak le private sector caah Trade le sipuazi liberalization a tuah lai. Tangka a rial lai. Inflation a sang lai.\nRamchung ramleng luhchuah a har lai. Nikhat Kyat 3000 tang ei milu 65 to 75 % tiang an karh lai. Cu chung ah Zero income hlawh ngei lo 30% an phan lai. Sualnak crime a karh lai. Mipi, CRPH le Tlangcung hriamtlai lei in tah zeidah an tuah lai?Federal Army ser a thawk lai. Ramchung ramleng hriam bawmhnak a lut lai.Hriamtlai umnak hmun, peng le tlang ah kahnak a zual lai.Khuapi deuh ah Guerrilla – ralfir-ပြောက်ကျား style in kahnak le puahnak a chuah lai.\nMipi nih CDF timi civil disobedience force, mipi ralkap phung an dirh lai.CDM le lamzawh a um peng lai. Federal phunghrampi ser an thawk lai. Ramri longh Refugee an karh lai. Ti rawl a har lai. Thil man a kai lai. Sipuazi rawk lai recession maw depression in crisis a cang lai. Mipi duhlonak a thawng chinchin lai. Rampumpi mipible ralkap donak ramchung ral a tho lai.\nChezchoslovakia ram i Prague Spring Liberalization Movement lio i hruaitu Alexender Dubcek chim bang, Pangpar cu man lak in an lamh an rial ko lai nain Tthal cu a an kham kho lai lo a ti bang (They may crush the flowers, but they can’t stop the Spring.” Alexander Dubcek, Prague Spring 1968) “ပန်းတွေကိုသာ နင်းချေပြစ်လို့ ရနိုင်ပေမယ့် နွေဦး ရောက်လာမှာကိုတော့ ဟန့်တားနိုင်ကြမှာမဟုတ်ဘူး”အရေးတော်ပုံ မုချအောင်တော့မည်. Tthal dothlenak kan tei cang lai! Credit: Dr. Sui Hingz\nTLAMTLING HRAM SEH, FIANG TEIN ALANGHTER KO CANG HIH\nMUI DAWH IANG LEN SUNG THAAZANG PEKNAK CU A TTHATUK HRINGHRAN


Vawlei Donghnak Caan A Nai Cang Maw?\nREL KA DUH Abbey Abkhaz Holh Abui Acholi Holh Africa Holh Aja Akha Holh Altai Holh Alur American Kut Holh Amharic Holh Angolan Sign Language Arab Holh Argentina Kut Holh Armenia Holh Armenia Holh (Nitlaklei) Ateso Holh Attié Aymara Holh Azerbaijan Holh Azerbaijan Holh (Cyrillic Cafang Hmanmi) Bashkir Holh Bassa (Liberia) Bassa Holh (Cameroon) Batak (Karo) Batak (Simalungun) Batak (Toba) Belize Kriol Bete Holh Biak Bicol Holh Bislama Holh Bolivia Kut Holh Boulou Holh Cambodia Holh Cebuano Holh Changana (Zimbabwe) Chavacano Chichewa Holh Chiga Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuvash Holh Cibemba Holh Cinamwanga Holh Cinyanja Holh Citonga Holh Colombia Kut Holh Cuban Sign Language Damara Dangme Holh Dayak Ngaju Denmark Holh Douala Holh Dusun Dutch Holh Efik Holh Estonia Holh Ewe Holh Fante Fiji Holh Finland Holh Finland Kut Holh Fon Holh France Holh Futunian Holh Ga Holh Germany Holh Gitonga Gokana Holh Grik Holh Guadeloupean Creole Guarani Holh Guarani Holh (Bolivia) Guerze Guianese Creole Gun Holh Guéré Haiti Creole Holh Hausa Holh Herero Holh Hiligaynon Holh Hindi Holh Hungary Holh Hunsrik Iban Holh Ibanag Ibinda Holh Igbo Holh Iloko Holh Indian Sign Language Indonesia Holh Indonesia Kut Holh Ireland Holh Isoko Holh Italy Holh Italy Kut Holh Japan Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisii Kisonge Holh Kituba Kongo Holh Korea Holh Kpelle Krio Kurdish Kurmanji Holh Kwangali Holh Kwanyama Holh Kyangonde Lahu Holh Lai Holh (Tiddim) Lai Holh (Zotung) Lamba Holh Lambya Lari Lhukonzo Holh Lifu Holh Lingala Holh Lithuania Holh Lomwe Holh Luganda Holh Lugbara Holh Lunda Holh Luo Holh Luvale Holh Macua Holh Madagascar Holh Maharashtra Holh Malayalam Holh Malaysia Holh Malaysian Sign Language Malta Holh Mam Holh Mambwe-Lungu Holh Mapudungun Holh Mare Holh Mauritius Creole Holh Maya Holh Mazahua Holh Mbunda Mende Meru Mexico Kut Holh Mirang Holh Mizo Holh Mongolia Holh Moore Holh Myanmar Myanmar Sign Language Nahuatl Holh (Central) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Nepali Sign Language Ngabere Holh Ngangela Nias Holh Nigerian Pidgin Niuean Holh Norway Holh Nsenga (Zambia) Nyaneka Holh Nyungwe Nzema Holh Odia Holh Okpe Oromo Holh Ossetian Holh Otetela Holh Pangasinan Holh Pidgin (Cameroon) Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Portugal Kut Holh Punjabi Holh (Nastaliq) Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Holh Reunion Creole Holh Roma Holh (Masidonia) Romania Holh Romania Kut Holh Romany (Eastern Slovakia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Runyankore Holh Russia Holh Rutoro Holh Samoa Holh Sangir Sango Holh Sena Holh Sepedi Holh Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Tajiki Holh Talian Tamil Holh Tandroy Tankarana Holh Tatar Holh Tetun Dili Thai Holh Thai Kut Holh Tigrinya Holh Tiv Holh Tojolabal Holh Tok Pisin Holh Tonga Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Tuvalu Holh Twi Holh Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Vezo Holh Vietnam Holh Wales Holh Wallisian Holh Waray-Waray Holh Wichi Holh Wolaita Holh Yacouba Zande Holh Zulu Holh\nVawlei Donghnak A Nai Cang Maw?\n1. Hmailei kong kha khoika in dah kan hngalh khawh?\nTV IN thawngpang na zoh tikah ‘thil sining hi a chia chin lengmang hnga maw?’ tiah na ruat bal maw? Ngaihchiatnak le ṭhatlonak a tam tuk caah mi cheukhat nih vawlei donghnak a nai cang tiah an zumh. Mah cu a hmaan maw? Hmailei ah a cang hngami thil hngalh khawhnak lam a um maw? A um ko. Minung nih cun hmailei kong kha kan chimchung kho lo nain Jehovah Pathian nih cun a chimchung khawh. Minung le vawlei kong he aa tlaiin hmailei ah a cang hngami kha Baibal ah a chimchung.—Isaiah 46:10; Jeim 4:14.\n2, 3. Jesuh zultu hna nih zeidah hngalh an duh, Jesuh nih zeitindah a leh hna?\n2 Baibal ah vawlei donghnak kong kan rel tikah mah cu hi vawlei taktak hi si loin ṭhatlonak a donghnak tu kha a chimduhmi a si. Jesuh nih mi kha vawlei pumpi a uk hngami Pathian Pennak kong a cawnpiak hna. (Luka 4:43) Zeitik ah dah Pathian Pennak a rat lai ti kha a zultu hna nih hngalh an duh caah Jesuh kha “hihi zeitik ah dah a si lai? Cun na ratnak ding hmelchunhnak le atu chan donghnak ding hmelchunhnak ah zeithil dah a um hna lai” tiah an rak hal. (Matthai 24:3) A nithla cu Jesuh nih a chim hna lo nain hi vawlei donghnak a rat hlante ah zeithil hna dah a cang lai ti kha a chimh hna. Jesuh chimchungmi bia hna cu atu ah an tling.\n3 Hi ṭhen ah kan i ruah hngami kong nih vawlei donghnak caan ah kan nung ti kha a langhter. Pakhatnak ah, hi vawlei thil sining a chiat tuknak a ruang kan hngalhthiam nakhnga vancung ah a cangmi raldohnak kong hngalh a hau.\n4, 5. (a) Jesuh Siangpahrang a si hnu tlawmpal ah vancung ah zeithil dah a cang? (b) Biathlam 12:12 ah kan hmuh bantukin Satan vancung in thlak a si tikah vawleicung ah zeithil dah a cang?\n4 Jesuh cu 1914 in vancung ah Siangpahrang a si cang ti kha Ṭhen 8nak ah kan cawn cang. (Daniel 7:13, 14) Biathlam cauk nih a cangmi kong kha hitin a chim: “Van ah khin raldohnak a um. Mikhael [Jesuh] le a vancungmi hna nih khan limkeng [Satan] cu an doh i limkeng nih cun a vancungmi hna he a rak doh ve hna.” * Satan le a khuachia hna cu an sung i van in vawlei ah thlak an si. Mah tikah vancungmi pawl zeitluk in dah an i nuamh tuk lai khi na mitthlam ah cuanter hmanh. Asinain vawlei mi hna tah zeitin? Minung caah cun ṭihnung a si tiah Baibal nih a ti. Zeicahtiah Khuachia nih “caan tawite lawnglawng ka ngei ti kha a hngalh” caah a thin a hung tuk.—Biathlam 12:7, 9, 12.\n5 Khuachia nih vawleicung ah thil ṭihnung tampi a chuahter. Pathian nih a rauhhlan ah a ka hrawh cang lai ti a hngalh caah a thin a hung tuk. Ni hmanung bik caan chungah a cang hngami Jesuh chimmi bia kha zohhmanh u sih.—A Donghnak I Fianternak 24 ah zoh.\nNi Hmanung Bik Caan\n6, 7. Tuchan ah a cangmi raldohnak le mangṭam he aa tlaiin zeidah kan chim khawh?\n6 Raldohnak. Jesuh nih “ramkhat le ramkhat an i do lai, pengkhat le pengkhat an i tu lai” tiah a ti. (Matthai 24:7) Tuchan i raltuknak ruangah a thimi cu a luancia caan chungah raltuknak ruangah a thimi nakin a let tampi in an tam deuh. Vawlei thil sining kong a hlathlaimi bu nih 1914 thawkin raltuknak ruangah a thimi hi minung nuai 100 leng an si tiah an ti. 1900 in 2000 kar, kum 100 chungah raltuknak ruangah a thimi cu 1900 hlan i ral ruangah a thimi nakin a letthum in an tam deuh. Raltuknak ruangah mi nuai tampi nih an tonmi ngaihchiatnak le lungfahnak hna kha ruathmanh.\n7 Mangṭam. Jesuh nih “mangṭam . . . a tlung lai” tiah a ti. (Matthai 24:7) A hlan nakin atu ah rawl tam deuh chuah a si ko nain mi tampi cu ei awk a za in an ngei lo. Zeicah? Rawl cawknak tangka asiloah cinthlaknak hmun an ngeih lo caah a si. Mi tampi cu khuasaknak caah nikhat ah dollar pakhat hmanh an ngei lo. Vawlei Ngandamnak Bu nih kum fatin ngakchia a nuai in an thih lengmangmi hi vitamin an chambau ruangah a si tiah an ti.\n8, 9. Lihnin le zawtnak he aa tlaiin Jesuh chimchungbia a tlin kha zeinihdah a langhter?\n8 Lihnin. Jesuh nih “lihnin . . . a tlung lai” tiah a ti. (Luka 21:11) Kum fatin a tha a ṭhawngmi lihnin voi tampi aa hnin. 1900 thawkin lihnin ruangah mi nuaihnih leng an thi cang. Fimthiamnak a ṭhanchomi nih lihnin he aa tlaiin a hlankan in ralrin pek khawh awkah a bawmh ko nain mi tampi cu an thi ṭhiamṭhiam.\n9 Zawtnak. Jesuh nih “zawtnak a tlung lai” tiah a chimchung. Ṭih a nungmi zawtnak hna cu khulrang in an karh lai i mi tampi kha a thah hna lai. (Luka 21:11) Siibawi pawl nih zawtnak tampi thlopning kha an hngalh ko nain damh khawh lomi zawtnak tampi a um rih. TB, raifanh le hngal-eu zawtnak ti bantuk zawtnak ruangah mi nuai tampi kum fatin an thi tiah report pakhat nih a chim. Siibawi pawl nih zawtnak thar phun 30 an hmuh chap i cheukhat cu damh khawh an si lo.\nNi Hmanung Bik Caan i Mi pawl An Sining\n10. 2 Timote 3:1-5 i chimchungbia cu zeitindah tuchan ah a tlin?\n10 2 Timote 3:1-5 nih hitin a ti: “Ni hmanung bik kha an phak tikah harnak caan a si lai ti kha philh hlah.” Lamkaltu Paul nih ni hmanung bik caan chungah mi tampi nih an ngeih hngami ziaza kha a langhter. Paul nih mi cu hi bantukin an si lai tiah a ti\nmahzawn lawng aa ruatmi\na hak a kaumi\nnulepa nawl a ngai lomi\nchungkhar a daw lomi\nduhpaoh in khua a sami\nṭih a nungmi\nPathian nakin nuamhnak a duh deuhmi\nPathian a daw bantukin an i umter i a nawl a ngai duh lomi\n11. Salm 92:7 ningin miṭhalo nih zeidah an ton cang lai?\n11 Na pawngkam i mi tampi cu, cu bantuk ziaza a ngeimi an si maw? Vawleicung pumpi i mi tampi cu mah ziaza hna a ngeimi an si. Asinain Pathian nih a rauhhlan ah thil pakhat a tuah cang lai. Hitin bia a kan kamh: ‘Miṭhalo kha belh bantukin an ṭhang i thil ṭhalo a tuahmi hna kha thluachuah an hmu; sihmanhsehlaw rawhralnak an hmu ko lai.’—Salm 92:7.\nNi Hmanung Bik Caan I Thawngṭha\n12, 13. Donghnak caan chungah Jehovah nih zeidah a kan cawnpiak?\n12 Ni hmanung bik caan ah sifah harnak in a khat lai tiah Baibal nih a chimchung. Asinain thilṭha a um lai ti zongin Baibal nih a chim.\n“Pennak kong Thawngṭha hi khuazakip ah chim a si lai.” —Matthai 24:14\n13 Baibal hngalhthiamnak. Profet Daniel nih donghnak caan he aa tlaimi kong a rak ṭial. ‘A hmaanmi hngalhnak a karh lai’ tiah a rak ṭial. (Daniel 12:4) Pathian nih a miphun kha Baibal fiang deuh in hngalhthiam chin awkah a bawmh hna. A hleiin 1914 thawkin Jehovah nih cutin a tuah. Tahchunhnak ah, a min a biapitnak, vawlei ca i aa tinhnak, Jesuh Khrih tlanhnak man, kan thih tikah zei ah dah kan can ti le thawhṭhannak kong hna kha a kan cawnpiak. Kan tonmi buaibainak vialte hi Pathian Pennak lawng nih a tawnghtham khawh ti kha kan hngalh. A nuammi nunnak zeitindah hmuh khawh a si ti le Pathian lung a tongmi lam in zeitindah nun khawh a si ti zong kan hngalh. Asinain Pathian salle nih an hngalhmi in zeidah an tuah? Mah kha a dang chimchungbia pakhat nih a phi a pek.—A Donghnak I Fianternak 21 le 25 ah zoh.\n14. Pennak kong thawngṭha chimnak cu zeitluk in dah a kauh, ahote nih dah phung an chim?\n14 Vawleicung pumpi phungchim rian. Donghnak caan he aa tlaiin Jesuh nih hitin a chim: “Miphun vialte hna ca i tehte si awkah vancung Pennak kong Thawngṭha hi khuazakip ah chim a si lai.” (Matthai 24:3, 14) Pennak kong thawngṭha cu ram 230 leng ah holh phun 700 lengin chim a si cang. Vawleicung pumpi i “phun kip, ram kip” in a rami Jehovah Tehte Hna nih Pennak timi cu zeidah a si i mah nih minung caah zeidah a tuah lai ti hngalhthiam awkah mi an bawmh hna. (Biathlam 7:9) Baibal cawnpiakmi taktak kong hngalh a duhmi hna kha man loin Baibal an cawnpiak hna. Huatnak le hremnak hna an tong ko nain Jesuh nih a rak chimchung bantukin phungchim rian kha zeihmanh nih a ngolter kho hna lo.—Luka 21:17.\n15. (a) Ni hmanung bik caan ah kan nung ti kha na zum maw, zei ruangah? (b) Jehovah nawl a ngaimi le a ngai lomi hna nih zeidah an ton lai?\n15 Ni hmanung bik caan ah kan nung ti kha na zum maw? Donghnak caan he aa tlaimi Baibal chimchungbia tampi cu a tling cang. A rauhhlan ah Jehovah nih thawngṭha chimnak rian kha ngol awkah bia a khiah cang lai i “donghnak” a ra cang lai. (Matthai 24:14) Donghnak timi cu zeidah a si? Pathian nih ṭhatlonak vialte a hrawh lai caan, Armageddon kha a si. Jehovah nih Amah le a Fapa a ralchanhmi vialte hrawh awkah Jesuh le a ṭhawngmi vancungmi hna kha a hman hna lai. (2 Thesalon 1:6-9) Satan le a khuachia pawl nih mi kha an hleng kho ti hna lai lo. Pathian nawl a ngai i a Pennak a cohlangmi hna nih Pathian biakam a tlinmi kha an hmuh lai.—Biathlam 20:1-3; 21:3-5.\n16. Donghnak a naih tuk cang caah zeidah na tuah a herh?\n16 Satan ukmi hi vawlei cu a rauhhlan ah a dong cang lai. Cucaah ‘Zeidah ka tuah awk a si?’ tiah kanmahle kanmah i hal cu a biapi tuk. Baibal kha na si khawh chungin cawn awkah Jehovah nih aan duhpiak. Cucaah teima tein hlathlainak tuah. (Johan 17:3) Mi nih Baibal an hngalhthiam nakhnga bawmh awkah Jehovah Tehte Hna cu zarh fatin pumhnak an ngei. Mah pumhnak hna ah hmaan tein i pumh awkah i zuam. (Hebru 10:24, 25 rel.) Thlennak tuah na herh kha na hngalh ahcun cutin tuah awkah ṭihnak ngei hlah. Thlennak na tuah ahcun Jehovah he nan i pehtlaihnak a fek chinchin lai.—Jeim 4:8.\n17. Donghnak a rat tikah mi tampi cu zeicah an khuaruah a har lai?\n17 Miṭhalo pawl hrawhnak cu “zan ah mifir an rat” bantukin mi tampi an i rin lo lio caan ah a ra lai tiah lamkaltu Paul nih a ti. (1 Thesalon 5:2) Donghnak caan ah kan nung ti a langhtermi thil sining hna kha mi tampi nih zei ah an rel lai lo tiah Jesuh nih a rak chimchung. Hitin a ti: “Mi Fapa [asiloah donghnak] a rat cu Noah chan i thil umtuning bantuk kha a si lai. Tilian a tlun hlanah khan cun Noah lawng chung i a luh ni tiang khan an ei an ding, an i ṭhi an i um i tilian a hung tlun taktak i a fenh dih hna hlan tiang kha cu zeihmanh an hngal lo. Mi Fapa a rat tikah cun cu bantuk cun a si lai.”—Matthai 24:37-39.\n18. Jesuh nih zeidah ralrin a kan pek?\n18 Jesuh nih hitin ralrin a kan pek: “Zudin, sa-einak le khuasak tintuk harnak lawng kha ruat hlah u, cuti nan si ahcun cu Ni nih cun ruahlopi ah aan tlun hnawh sual hna lai. Zeicahtiah cu Ni nih cun vawleicung i a ummi vialte hi rap bantukin a foih hna lai. Hi a tlung hnga dingmi thil vialte hi him tein chuak lakin nan tan khawh nakhnga, thazaang nan ngeih nakhnga le Mi Fapa hmaiah nan dir khawh nakhnga ralring tein um u law [lungtak tein] thla va cam zungzal ko u.” (Luka 21:34-36) Jesuh ralrin peknak bia ngaih cu zeicah a biapit? A rauhhlan ah Satan vawlei hrawh a si cang lai caah a si. Jehovah le Jesuh mithmai ṭha a hmumi lawng donghnak in an luat lai i vawlei thar ah zungzal in an nung lai.—Johan 3:16; 2 Piter 3:13.\n^ cat. 4 Mikhael cu Jesuh Khrih ngeihmi min dang a si. Mah kong kha tam deuh in hngalh awkah A Donghnak I Fianternak 23 ah zoh.\nBIATAK 1: JEHOVAH NIH HMAILEI KONG A KAN CHIMH\n“A hramthawk tein a phichuak zeidah a si te lai ti kha ka rak chim; thil um ding kha a um hlanpi in ka rak chim.”—Isaiah 46:10\nDonghnak caan he aa tlaiin zeidah kan hngalh?\nJesuh cu 1914 in vancung ah Siangpahrang a hung si.\nJesuh nih harnak caan kong a rak chimchung.\nBiathlam 12:7-9, 12\nJesuh Siangpahrang a si hnu, tlawmpal ah Satan kha vancung in vawlei ah a thlak. Pathian nih a hrawh lainak “caan tawite lawnglawng” a taang cang ti a hngalh caah Satan cu a thin a hung tuk.\nBIATAK 2: KANNIH CU DONGHNAK CAAN CHUNGAH KAN NUNG\n“Atu chan donghnak ding hmelchunhnak ah zeithil dah a um hna lai?”—Matthai 24:3\nBaibal chimchungbia a tlinmi kha na hmu maw?\nMatthai 24:7; Luka 21:11\nRaltuknak, mangṭam, lihnin le zawtnak cu a hlan nakin a tam deuh tuk.\nLamkaltu Paul nih donghnak caan chungah mi nih an ngeih laimi ziaza hna kha a rak langhter.\nPathian nih a miphun kha Baibal fiang tein hngalhthiam chin awkah a bawmh hna.\nPennak kong thawngṭha cu vawleicung pumpi ah chim a si.\nBIATAK 3: JEHOVAH LUNGTON AWKAH I ZUAM\n“Zan ah mifir an rat bantuk khin Bawipa Ni cu a ra lai.”—1 Thesalon 5:2\nDonghnak a naih tuk cang caah zeidah na tuah awk a si?\nBaibal kha teima tein hlathlai.\nJehovah Tehte Hna pumhnak ah naa pumhnak thawngin tam deuh in hlathlai.\nPathian he nan i naih khawh deuh nakhnga a herhmi thlennak tuah.\nLungvaivuanhnak kha hrial law Jehovah biaknak kha pakhatnak ah chia.\nJehovah Tehte Hna—Thawngṭha Chim awkah Dirh an Si


North carolina ah Miraang nih minak pawl ke an tawl piak hna; A ruang\nMah bantuk in minak an sual i, USA ram chungah buainak an ser thluamah lio ah miraang pawl nih Jesuh lungput ngei in, minak pawl ke an tawl piak mi a hmuh mi poah an mittli a tla. Mah bantuk hi zumtu tha le Jesuh hnuhzulh cu a si. Jesuh nih nan ka dawt ah cun ka nawlngai u a ti. Jesuh nawlngai cu a bia ning tein thil tuah kha a si.\nAmerica ram minak pakhat George Glyod thinak ruangah USA ram cu khuaci a mui bak. George flyod thattu zong thonginn ah chia a si cang i, kha lio ah palik pahnih zong kha thawngin ah chia an si ve cang, Natein minak pawl nih zeidah an duh? a ruang um ti loin USA ramchung cu an duh ning bantuk in an hrawh khoh mi poah cu an hrawh thluamah ko\nMah bantuk in thil cang lio ah North Carolina lei ah thil mak a tlung, Unity Marh an ngei. Member of the legacy Church Cente, co-pastors Faith Wokoma le a pasal Soboma timtuahnak in Unity Prayer walk an ngei. Bible ah a thi hlan ah a zulhtu sin ah thil a tuah ning bantuk in, White police officers le community members tampi chuak i kohhran rian ttuantu pawl nih an ke an tawl piak hna\nWashing of the Feet’ ceremony ah hin police officer 3 zong an nih tel tiah thei a si. Minak tampi ke an tawl piak hna i, mah thawngpang nih USA ram chung a hninh ngai. Mah bantuk thawngpang chia lio ah mah bantuk thawngpang tha vun thei cu hna a ngam ngai. Pathian rian dik tak an ttuan tinak si. Credit-Fox News\nBe the first to comment on "North carolina ah Miraang nih minak pawl ke an tawl piak hna; A ruang"


Vawlei A Hmunh Chung Poh Cu Aung Sann Le Suh Kyi An Tuanbia A Ttha Peng Lai – Chin World News Evening\nSeptember 14, 2019 Salai Van World News\nAung Sann le Suh Kyi cu vawlei cung a hmunh chung poh cu, an tuan bia a tha peng lai.\nMi cheu khat nih cun a thi cia mi Aung Sann hmanh heh tiah kan soi sel. A tuan bia na theih ko bu tein na duh lo nak a ruang cu na ruahnak ah negative mind in na khat tinak nasi. Negetive mind na neih chung cu zei na tuah mi hmanh ah, na ေအာင္ျမင္ nak ding caah a har ngai lai.\nSuh Kyi zong a pa ban tuk in a tuan bia a tha peng lai. A ruang cu, a mah nunnak thawng in, mi nung thong tamtuk nih ေနဝင္ uknak in le Ralkap uknak in luat nak kan hmu. Hi pin ah kan hmuh rih lai.\nAn pa fa mui hi kan ram phaisa ah cuan awk ai tlak bak mi an si pin ah, khuapi လမ္းဆုံ kip ah ngan pi pi in, an mui cuan ter i, upatnak hmel chunhnak tuah piak ding an si. Henry Van Thio hakha a tlun tikah, တင္ျပ i kan Chin miphun hrim hrim nih, an pa fa in kan u patnak hna hi langhter ding asi hnga lo maw?\nNote: Pathian fanu/fapa na si bantuk in, mah hi kong ruangah, bia chia kha in kan i ti hna lai lo mu. Credit: Bawi Ceu\nHi kong he pehtlaiin Salai Lungthli Tum chim mi hi van relchih. Aizawl khua lai cem ah Gandhi zuk: India ram independence ngahtertu Gandhi zuk cu Mizoram khualipi Aizawl khua lai cem bak ah rumra ngei ngai in an bunh, 1985 kum ah. Tuni tiang an tamh, zoh dawh ngai in an zohkhenh i upatnak an pek. Hi Gandhi zuk ruang ah India miphun dang nih Mizo nek deuh a um lai ka zum lo, India rammi kar lungrual deuhnak tu a chuahpi lai ka zumh.\nTulio Chin mino lakah rampi level lungrualnak (union spirit )a tuakmi kan tlawm, mah miphun tanh in miphun dang huatnak(racism, nationalism) karhter ai timmi kan tam. Kan miphun caah chiatnak ngaingai a chuahpi lo ding Gen. Aung San zuk kong hna ah thih ngamh in a buaimi cheukhat hmuh tikah lung a tha lo ngai ko.


Hihi Kan Si Ding Si Miphun Kongah Lungruan Timi Cu Pu Thla Hre Cu Sui Hlei Tial Kongah A Si Khawh Tawk In – The Chinlung Post\nKa upa, HKA dawrhlun sang, Pu Thla Hre ( Retired PINE SIPIN HMU) ,HKA Chin PINE#1 MLA Independent candidate nih kan Fanu SUI HLEI ṬIAL kongah theihtlei a ka kuatmi a si. PU THLA HRE hi SUI HLEI ṬIAL kongah a rak tuar tuk ve timi a lang.Upadi ning in Tuah khawh zong aa zuam lai ka zumh.\nKa upat ngaingai.NOTE: Hihi kan si ding a si. Miphun kongah i lungrual timi. Hi ka upa hi..MIPHUN PARTY lungput a ngeimi a si .Independent in tling law.. Tutan cu Coalition Govt a herh te lai va sikaw….NLD ah maw MIPHUN party ahdah naa fonh te lai? tiah bia ka hal bal..( September thla ah) MIPHUN PARTY ah henta..a ka ti bal..HKA PINE#1 Hmunhma in PU VAN CHAN CEU of CNLD le PU THLA HRE Pakhatkhat an tlin khi a ṭha.Aa khat ko ka ti.\nCrd, Tawk Cung\nThawngpang Dang Relchap=\nPart 13,Ziknawh Eihmuarnak (Bribery and Corruption)Riantuan nak ah transparency langh, hngalh ternak aum lo ahcun dinfel lonak (biasses) he aa pehtlai ti asi. Democracy ram ah dinfel lonak le eihmuar nak (corruption) cu zawtnak thalo ban tuk asi caah cu zawtnak cu transparency lawng nih a damh khawh. Cu zawtnak thalo damnak si thlopbul nak (treatment) a pe kho tu sibawi (doctor) aherh.\nSibawi tha bik cu media asi i media zalawn nak aum lawnglawng ah thil thup aum lo (or) a tlawm bik ti asi.Mizaapi caah uknak tha (Democratic Regime) zeitin dah kan ser lai? Eihmuar nak le Democracy zaukphung cu aaral kah taktak mi asi i ram thanchonak a donkhantu bik le a hrawktu bik asi caah zeitin dah kan doh lai ti hi kan ruah hrimhrim a herh. Kan doh ding mi eihmuar nak hna cu a tang lei pawl hi an si.\nNawlngeihnak ruangah tangka tom le thil mansung a la tu.Nawlngeihnak in tuah piak duh ruang ah thil mansung le tangka tom a petu.Tuah ding tuanvo ngeih tung i tuah piak duh lo.Tuah piak khawh ko mi tuah piak colh lo in a ni a caan a rauh ter tu.Aruang tha le fiang tein chimfiannak ngei loin rian tuan tu.\nRammi sawhsawh te zong zei rel loin rikrak lawnglawng a hmang mi.Company pakhat nih a ri khiah mi amiak (profit) nakin tamdeuh a miakmai lak a hmang tu.A tha lomi pi a tha ko tiah mithmai zoh in cohlan a hmang mi.Quality control a tuahtu nih hmuhmi fiang tein a phuang duh lo tu.Quality control tuah dingah tuanvo ngeih tung i felfai tein a tuah tung lo mi.\nAuditor nih tha tein audit tuah lomi cazin.Auditor nih a hmuhmi phuan ngam lo, mithmai zoh in riantuan a hmang tu.Amiakmai tamtuk lehpek lak a hmangmi. Cuai tling loin thil zuar ahmang mi. Cung lei bawi bia lawng ngaih i ram mi asi mi zeirel loin riantuan a hmang mi cozah riantuan tu.Mizapi theih awktlak tlamtling tein a thanh duh/ngamh lo tu.\n>Mizapi sinah ca le cazin theihter a duh/ngamh lotu.\nMizapi nih kan tih hna seh tiah tlerhkhawn le hrocer a hmang mi.Sifak santlai lo nih zei a ka pe kho lai lo tiin thleidan nak he rian atuan tu. Mirum mithmai lawng azoh tu. Lih in rian atuan i thuhnawh ahmang mi.Mah zawn lawng ruat (self seeking) in ram riantuan tu .A cung lei hmuh sak mi vial te mipi he i bawm in kan doh hrimhrim lai.\nBy Pu Thla Hre


NUG Nih Remdaihnak Ser An Duh Ve Cang – Chintanbo\nNovember 15, 2021 admin WORLD NEWS 0\nASEAN Meeting ah Myanmar Ralkap Cozah aiawh telh an si lo hnu in Ralkap SAC nih cun Vawleicung hmun kip um Minthang an timi le an hawikom deuh poh poh hna cu Myanmar ram tlawng dingin heh tiah an sawm hna. Kan hnu lei zarhah khan, US Ambassador to UN hlun America Jewish Bill Richardson cu Kawl ram ah a tlawng i, Covid-19 Siivai le thil dang 2.5 millions bawmhnak pek dingin hnatlaknak an tuah pinah ramdaihnak kongkua le ICRC (Red cross)nih Myanmar Ramchung Thonginn ah hlathlai(Checking) nak tuah dingin hnatlak nak an nei kho fawn.\nMr Richardson hi 1998 ah Daw Suukyi Inn-thong an chiah lio ah khan General KhinNyut nih tonternak a rak neihter cang hna. Cun 2019 ah Rakhiang International Inquiry Commission ah member ah Suukyi nih a rak chiah nain Reuter Correspondent Ko Wah Lung (ကို ဝလုံး) chuahnak kong le Rohingya kong ah fak ngaiin an i sik caah Richardson cu aa phuak i USA ah a tlung diam.\nTu November 13, 2021 ah khan Japan Peace Envoy le Nippon Foundation Centre Chairman Mr.SaSa Kawa cu Kawlram ah ra in General MinAungHliang he tonnak an nei i remnak le daihnak tuah ding kong an i ceih t’ah theih asi. Cun, November 15,16 ah PPST, Party hruaitu cheukhat pinah Ni-17 ah Dr.Aye Muang hruai mi AFP le Taingyinta Parties-4 hruaitu pawl he tonnak an nei fawn lai.Mr. SaSa Kawa nih hin Covid-19 Siivai thilri pinah Miharsa pawl caah facang, Chiti le ei le din pawl NGO’s sinin ¥-200 millions man hmun le hmunah a phawtzamh cawlh hna.tlawmpal ah Rakhiang le Paletwah lei zongah phawtzamh a timh hna tiah theih asi. Dr. SaSa Kawa hi 2020 Election lio ah khan AA le Ralkap karlakah remnak a rak siam bel cang i, January 1,2021 ah AA nih an tlaihmi Maung-daw NLD MP-3 an chuahmi kha amah thawngin asi. Amah belte Yakhiang le Paletwah, Northern Shan, Kachin State cheu-khat ah Election tuah ding kongah Ex- CEC Chairman U.HlahThein le Daw Suukyi he an bia an rak i hmu lo caah lung-rawk ngaiin Japan ah a kir tthan.\nNovember 14,2021 ah a thlithup in Thailand Dy. PM le Foreign Minister Don Pramuduinai cu Nyphidaw Airport ah Zinglei 8:15 Am ah a rak phan i Nyphidaw Hilton 5 Star Hotel ah Ralkap Cozah Foreign Minister U Wanna MaungLwin he tonnak an nei hnuah Zaanlei 2:30 Pm ah S. General MinAungHliang he biaruahnak an nei than. Cun, Zaanlei Suimilam 3:45 Pm ah khan Nyphidaw International Airport ah Thailand le ASEAN nih an pekmi Covid-19 Siivai le a benh- bawm thilri pawl cu Thailand Dy-PM nih pek chanhnak an nei hnuah Bangkok leiah lophir a kir than cawlh.\nNovember 13-14, 2021 China Special Envoy to Myanmar Mr Sun Guoxiang zong ruah lo piin Kawlram ah arak phan ve. Anih hi cu Visa sawk zong hau huaha loin Myanmar ramah free in luhnaknawl Ralkap Cozah nih an pek ciami asi. General MinAungHliang he Nyphidaw ah a thli-thup in an i tong i, Aungsan Suukyi le NUG he zong Cabuai cungah remnak le daihnak siam dingin a fawrhfial tiah theih asi. Hi hi NUG Dy- Foreign Minister U Moe Zaw Oo nih remdaih nak ceihhmai nakah NUG tel ve dingin Envoy Sun Guoxiang sinah nawlnak kan rak ngei cang tiah a rak chim cia. (VOA)\nNovember thla dawngh leiah China-ASEAN Meeting cu ASEAN Chair Cambodia PM Mr. Hunsan hruainak in neih asi lai i, Ralkap Cozah aiawhmi zong telve dawh an si i, Cu caah NUG zongnih tel khawh ve dingin China Cozah sinah halnak an rak tuah ve. Cun, Tu nai teah UNO’s Envoy to Myanmar thar Singapore mi le UN Asst. Secretary General arak tuan cangmi Dr. Noeleem Heyzer cu Tukum December thla asi loah 2022 January ah Myanmar ram rat nak Visa a hal liopi asi tiah AP News nih a chim.


ICBM Gospel Revival Group Hna Lennak – CBCUSA\nICBM Thawngtha chimnak program cu thok a si bantuk in CBCUSA pastors le revival groups hna nih khrihfabu zumtu kip sin ah aupi a si.\nHi ICBM Revival akan tawlrel dih tu ,CBC-USA kan mino Officer pawl Salai Tum Bik (CCC) , Mai Cin Cin ( ICBC) an cung ah kan i lawm tuk. Hi vialte schedule tleihpiak, umkalnak vialte, khuakip le pastors te appoinment tuahpiak , minung akal dingmi kawl hawl vialte tawlrel piak hi thil ol cu asi hrimhrim loh. An mah thawng in kan tlam atling. Pathian tu nih thluachuahnak pe ko hna seh.\nIndianapolis khrihfabu kip mino upa le tuanvo ngeitu hna cung ah kan i lawm. Nan mah le nan khrihfabu cio ah felfai taktak in nan kan zuampiak, hi nih hin tlam atlin ter. Cun ICBC revival caah heh tiah nunnak le caan pek in re akan theih piaktu, khuakip ah akal tu kan mino dih lak cung ah kan i lawm tuk. Pathian nih thluachuahnak in pe hna seh. Caan pek hi nun i cheuh le i hrawm asi.\nPastor David Thaw Ma ( CCC Pastor ) cung ah le CCC khrihfabu cung ah kan i lawm. Amah hi sianginn akai pah, khrihfabu azohkhenh pah hna, cu lak ah, mi an tlam atlin lo poah ah tuanvo akan lak piaktu asi. Voi 4 le voi 5 bak te kan fial mi asi. Lungtho taktak in akan dirkamh taktak tu mino kan pastor asi.CCC khrihfabu zong nih lunglawm tein an pastor pa an rak thlah peng mi cung zong ah lunglomhnak kan chim.\nKhrihfabu rian le zei dangdang tampi lak ah ICBM revival caah, Thawngtha chim ding in caan akan hman piak tu, Indianapolis in Pastors dangdang vial te cung ah kan i lawm tuk. Nan mah pipi hna nih nan van kan kalpi ah hin lung ahmui taktak khi asi.\nIndianapolis, CEBC kan khrihfabu cung ah le kan pastor Rev.Thawngling Mualhlun cungah lunglomhnak tampi ka ngei. Achan baumi minung zawn poah ah, nan kan fial ve caah pumpak in kai lawm taktak. Kei zong voi 4 le voi 5 te ka kal ve, Khrihfabu le kan pastor nih ICBM caah cun na kal khawh chung in kal ko, kan mah nih khrihfabu cu tuanvo kan lak dih ko lai an ti i, zalong tein ka kal khawh ve mi asi. Cu lo ah cun hi zat hi ka kal kho ve hnga loh. Pathian nih thluachuahnak pe ko hna seh.\nBawipa min in lumsa taktak in, thlum al taktak in, akan co hlangtu khrihfabu 14 cung ah kan i lawm tuk. Nan dih nan heu mi vialte le nan kan zohkhenhnak vialte hi Pathian nan dawtnak chung in aluangmi lawng te asi. Pathian nih taksa, thinlung, thlarau damnak in pe hna seh law, Pumpak cio athar in thluachuahnak in pe hna seh tiin thla kan in cam pi hna.\nMid – America ( UCCC ) khrihfabu cung ah kan i lawm.\nChicago, UCCC Pastor Chan Thawng Lian te khrihfabu ah October 26 – 27 , 2013 kan va kal kho ve. ZCC,ICBC,CCC le CEBC in minung 16 kan si. lunglawm tein an kan cohlan mi cung ah kan i lawm tuk.An mah zong an tha atho taktak khi asi.Kan van i tong ve lai i atha arem tiin general nih an ruah ko ah cun, kum vui lei cun hi Mission riantuannak ah tel khawh kan van i zuam ve lai an ti..Fak piin thla akan cam pi, thazaang an kan pek, an thinlung kau taktak in an rak on..Pathian nih thluachuahnak pe ko hna seh.


Facebook Chung Ah Pa Dang Ai Duh I A Pasal Le Sunghno A Fa Le Cu A Zam Taak Hna – FIAKFAIROCK\nFacebook Chung Ah Pa Dang Ai Duh I A Pasal Le Sunghno A Fa Le Cu A Zam Taak Hna\nDecember 21, 2018 admin THAWNG PANG 0\nPhilippines ram ah ke thum ngei bicycle(seih-ka) mawngh in innchungkhar paw cawm timi hi a fawi lo tak takmi a si i ni linh lak ruah sur lak ah chun ni tlak minung phurh a si. Cu hmanh ah a caan ah a miak um lem loin thaizing ei-din cawknak fang fang te lawng an hmu hna. A ruang cu Philippines ram zong ah hin seih-ka a mawngmi an tam tuk hna caah a si. Cu bantuk seih-ka mawng in a nupi le a fa a cawm vemi pa cu lung rep ngei lo a nupi nih a fa cu chiah tain zam taak a tong cu a si.\nA nupi nih a zam taak hnu cun a mah nih nau a umh pah in seih-ka a mawng pah chih cang. Ni a lin caan le ruah a sur caan te hna ahcun a fate cu zaangfak a um ngai ngai i a hmu tu paoh cu an lung ai nuam lo ngai ngai hna. Mah bantuk in zaangfak in pafa hna khua an saknak a ruang cu facebook in ai thawkmi a si tiah chim khawh a si ve.\nZeicahtiah a nupi nih facebook chung pa dang cu ai duh i mah cu pa dang nih a lemsoinak lam lei ah a kal cu a si. Hi hna nuva hi an i umhnak kum 3 a si cang i an nu hi nu za, nu pumrua ttha a si. Sifak harsa fa ve ve an si bantuk in lung khat tein har ah har tti nuamh ah nuamh tti ding in bia chahnak an rak ngei nain nu timi cu harnak hmual a tuar kho lomi an si deuh hna caah thim awk thei ti loin a rum deuhmi facebook chung pa dang hnu a dawi cu a si.\nPhone zong hi a pasal nih harsa tak tak in seih-ka a mawngh chammi in a ngahmi phaisa cu caan saupi a khawn piak i a cawk piakmi a si. Cu phone cu a pasal hman ter siang loin a mah nih chun he zan he nau umh pah in facebook a rak dek nak. Cun a pasal nih a mawnghmi seih-ka zong hi an mah ta si loin mi seih-ka a si i ni 1 ah a ngeitu sin ah Peso 150 pek peng a si rih. Seih-ka a ngeitu inn ah seih-ka ap hnu ah 2 kilometer(meng 1 le cheu deng) a hlatnak ah a ummi an inn ah hi pa hi a ke in nitin a rak lawi.\nWah hriamtlai phu nih thla 2 leng an kharmi Khrihfa biakinn an on tthan cang lai\nRung Lian Ceu Le Tawk Hre Zuamcawh Paih Final Paih – Video


Thawngpang tha taktak:Minung tampi nih thil man fak piin an zuar lio ah man awl tein zuar a tuah - CHIN VAKOK NEWS\nThawngpang tha taktak:Minung tampi nih thil man fak piin an zuar lio ah man awl tein zuar a tuah\nHakha khuapi chung ah Gloria eidin le facang Dawr a ngeitu Pu Lian Uk Thang a thinlung put hi duh a nungtuk hringhran i upat tlak taktak zong a si. Midang nih facang man an kai ter cuahmah lio ah Pu Lian Uk Thang nih cun Covid 19 ruang ah harnak kan ton lio a si, cu caah facang man kai ter awk a ttha lo a ti pin ah a facang man zong a tthumh tiah theih asi.\nDawr dang ahcun Facang man an kai cuahmah, thong 37 in an rak zuar tawn mi zong kha nizaan boruak bak in an kai ter colh i thong 58 tiang a kai mi an um len ti a si. A si nain Lian Uk Thang tu nih cun nidang ah facang bag khat thong 30 in a zuar tawn mi kha a tu ahcun 29000 in a pek hna, thongkhat a tthumh hna. Midang tampi nih cun facang a thar a phan ti lo kho tiah tulio thawngpang chia lakah facang man tiang in an kai ter colh len hi asi.\nA si nain Pu Lian Uk Thang tu nih cun kai ter chim loin a niam deuh lehlam in a zuar, facang thar cu hmaithla lei ah a rak phan tthan ko lai, cu caah harsatnak ton cang ka in facang man kai ter cu tiah a tthumh leh lam hi a si. Zumtu nun taktak timi cu mah hi a si i harnak ton lio ah caan ttha lak loin, zawnruah nak thinlung taktak a ngeihnak zong a lang ngai ngai. Pathian nih a dawr thluachuah pe sehlaw kan Miphun caah bawmtu ttha sihram seh.\nCoronavirus he pehtlai in ralzam sin ah thawngthan nak\nAustrialia USA Canada um laimi nan mah nawl in laitlang kawlram nan tlun cun thl6 thongthlak nan silai


Lai mino 15 ‘saram bantuk in’ Japan ah a hremtu puaisa Khua Lian Kam kong ka theih khawh tawk | Salai Lungthli Tum\nLai mino 15 ‘saram bantuk in’ Japan ah a hremtu puaisa Khua Lian Kam kong ka theih khawh tawk\nPosted on May 2, 2017 by Salai Lungthli Tum in CAPAR // 0 Comments\nJapan ah riantuan ah nan kal lai a ti hna i phaisa ting 80 a haltu Khua Lian Kam a kong ka theih khawh tawk ka hun tial than, thuk piin ka hlat hnu ah ka tialmi a si.\nNikum November thla ah khan Lai mino 15 a ratpi hna, Tokyo an phak tik ah minung 4 umnak ah ihnak tiang um loin a chiah tak hna, puan zong a pe hna lo, rawl zong a pe hna lo, Tokyo um Laimi nih an zuan hnawh hna hlan zaan khat cu puan lo bak in khua an dei.\nLaimi nih an zaangfak tuk hna caah an si khawh tawk cio in rawl an cawk piak hna, ihphah le puan zong an pek hna, angki leng zong an pek hna. An umnak belte cu a fa tuk caah ihnak zong a tha lo, an thu peng ti a si.\nNai April thla ah tam nawn a ratpi rih hna,Laimi um lonak khuate ah a chiah tak hna i rawl ei awk ngei loin an um, Kawlmi nih an zoh khenh hna, Kawlpa a lungrawk tuk caah Facebook in fak taktak in a rak zai hnawh beh kha a si.\nAtu May 1 ah khan phu khat a ratpi rih hna(keimah Lungthli Tum nih phaisa ka tuahpiakmi ka cousin Apawhu zong ai tel ve), ka naupa kong ah Khua Lian Kam ka chawnh lio ah cun ‘work visa in an kal lai, rian an tuan colh lai, ting 80 nan pek colh belte a hau’ aka ti. Nain, ka naupa a ratnak cu visit(khual tlawn visa) a si. A ratpimi dih lak hi visit visa lawngte an si.\nVoi 1nak a ratpimi phu 15 lak ah 11 hi Yangon ah an kir than, 4 lawng an tang. Refugee a sawk ter hna.\nAtu a voi 2nak ah a rami pawl kir an duh, phaisa khirh a timh hna lo ruang ah an taap rih ko. Kawlpa nih a si khawh chung in a tawlrel piak ve hna. A voi 2nak a rami lak ah pakhat hi Airport ah palik nih an tlaih i Yangon ah an kuat than.\nKhua Lian Kam hi mirum chung an si, Vomkua khuami an si hna. Apa zong hi Malay puaisa a rak tuan ruang ah palik nih kum tam nawn thong an thlak balmi a si. A nupi hi Kachin nu a si.\nNote: Hi thil sual a tuahtu ka phuan ruang ah aka tlerhtu nan um len, kei hi tlerh poah ah tih a hmangmi ka si lo. Mah sualnak/crime hi cozah sin a phan sual ahcun ‘human trafficking case’ in nunchung thongtla khawh dirhmun ah a ummi a si.\nKhua Lian Kam a sual ning le Lai mino a hlen ning hna cu Japan um Laimi dih lak nih theih a si, nan theihmi rak hal hna law an in chimh cio dih ko hna lai.


BREAKING NEWS: KA RAK KIR TTHAN LAI, CHIN RAM AH KA LU KA PHUM LAI – The Chinlung Post\nBREAKING NEWS: KA RAK KIR TTHAN LAI, CHIN RAM AH KA LU KA PHUM LAI\nMarch 9, 2021 admin Chin 0\nChin pasalttha Salai Ngun San Aung nih Chinmi vialte sin ah thawngpang a vun langhter cang. Bawipa nih hup pheng in, ram le miphun caah a saduhthah vialte tlamtling atuah khawhnak dingah lam hruai in umpi ko seh. Tuchun ah Salai Ngun San Aung konghe pehtlaiin thawngpang a chuakmi cu kan theih dih cio hna.Tuchun thawngpang kongah Chinmi or Laimi tthenkhat thinphang thlalau ngai in a ummi zong kan um hna.\nKan mawh hrimhrim lo kam khat lei cun, a ruang cu tulio thil a cangmi konghi social media ah langhter lo ding tiah ralrinnak an tuah lengmang caah a si. Abik in tulio kawlram buainak ah cun thawngpang langhter zong hi tthenkhat caah theih aphu ngaingai mi asi nain tthenkhat caah ruah dingmi tampi a um.Tuchun zongah a cunglei langhter bangin Chinram or Laimi caah biatak tein kawlralkap thiltuahmi ralttha taktak a dohtu Salai Ngun San Aung kong vun langhter asi.\nCu chungah tthenkhat nih thawngthanhnak atuahtu cungah lungtlin lonak tampi an ngei hna. Hi konghe pehtlaiin bochanmi pasalttha Salai Ngun San Aung nih mipi sin ah thawngthanhnak atuah cang.Tuchun thawngpang konghe pehtlaiin Salai Ngun San Aung nih a chimmi cu Dear upat mi ka miphun hawi hna, Mizapi nan lungrethei in nan khuaruah a har sual lai tiah keimah nih himnak hmun tiah ruahmi ka phak cang ko caah tubantuk in The Chin Journal sinah thawngthanh dingin bawmh ka rak halmi hna asi.\nCucaah The Chin Journal cungah mawhphurhnak rak ngei hrimhrim hlah uh tiah nawl kan duh hna.Cun nan thlacam piak cionak thawngin ka him i, keimah zong ram le miphun nih a herhning hoih in ka rak kir tthan lai i khuazei ram hmanh ah luphum ding kaa tim lo. Pathian nih a ka chiah i kilven ding tuanvo a ka peknak Chin miphun umnak Chin ram ah ka luphum ding hi zeitik paoh i kaa ruahmi a si. 2021 Rampi dothlennak ah aa telmi dihlak cungah upatnak he, Salai Ngun San Aung.\nTHAWNGTHAR, SALAI NGUN SAN AUNG NIH FIANTERNAK ATUAH COLH\nA Tha Ko Taktak : Palik Officer Minung 100 Leng CDM Ah An Lut Cang.


Ralkap Le USDP Nih UEC Nih UEC An Buaimi Hna An Leh Cang Hna – Chuncha News\nRalkap Le USDP Nih UEC Nih UEC An Buaimi Hna An Leh Cang Hna: Kawlram kum 2020 thimnak ah a sungmi usdp nih mee hrokhrol a um hrim tiah NLD cu sual an phawt hna i ralkap he i kop in UEC mee tawlreltu cu an buai hna. Ralkap bawi zik Min Aung Hlain nih naite ah a chimmi cu, tawhlainzi chan lio zongah mee pek ning a fello caah Aana, nawlngeihnak rak chuh a si cucaah tukum thimnak zong hi Ralkap nih nawlngeihnak hmang in nld cozah hi nawl ngeihnak kan chuh khawh thiam ko hna tiah a chim. Min aung hlaing nih a timi cu phunghram ningin an kallo cun chuh khawh si, a liamcia tawhlainzi chan kum 1974 le kum 1974 na-ouah-tah chan zongah nawl ngeihnak chuh an rak si hihi phung ninglo a rak si ruangah si cucaah tutan zong tuah khawh di a ti.\nSinain tutan kawlram thimnak kongah usdp le ralkap nih mee petu hna i an mee-vote zoh tikah citizen identity-card, hmatpungtin um lomi tam, hihi lih mee fir si, pitar le putar mee hlan kan pekmi zongah lih ai tel timi le mithi votes um timi hi tette tha a umlo tiah an timi cu fianternak an tuah. UEC chimmi ahcun kawlram thimnak ah kawlram chung ummi le rammi a simi kum 18 cung poh nih hmatpungtin-identy-card an ngeihlo zongah thlak khawh si timi phung um caah mee fir puhmi hi a si kholomi sual phawtnak si an ti ve.\nUSDp le ralkap nih an i hrocernak hi tukum thimnak ah biapi in buaipi tlak si lemlo, tette tha usdp nih teinak tiangin votes an hmuh khawh zumh umlo, mee palhmi an khomh suat zongah an hmuhmi nih teinak le nawl ngeihnak chuh khawh tizng dirhmun a phakpi kho hna lailo, thlitu lak voihvoih he an i lo te ko lai. Ralkap nih nawlngeihnak chuh khawh si tiah an i tlaihmi a liamcia kum i an rak tuahmi kha tutan ahhin hman ve an i timh cun loh si lai, thih lai kecheih an lo ve te lai. Cafang palh sualmi um cun phone si caah ka ruat thiam u. Credit: The Thantlang Post Network\nKan Bawipa Zisu Khrih vailam cung in sual tei nak a rak co lai te ah khan Jerusalem mipi nih Political Freedom akan peek rua lai ti in an rak ruah i lunglawm tuk le sunglawi tuk in Hosana ti ah au in conglomhnak he an rak don. Asinain anih nih a zawh mi lam cu phun dang a rak si ziar. Amah zuultu lila hmanh nih an thei kho lo i an rak zaam taak dih, lei rawi a rak tong. Judah Siangpahrang asi an ti mi cu teminnak siangpahrang the Suffering King tu ah ai chuah. Mipi a rak deuh tuk hna i a zuultu hna mit au nak an rak hngal lo.\nDonald Trump hi ni zaan i a chim bantuk in Politic minung asi lo. Politic a thiam mi zong asi lo. Political culture zong a zuul lem lo. Prophet Kim Clement, Jeremiah Johnson te hna nih an rak chim bantuk in Pathian nih a muko bantuk ah hman ding ah American political system chung ah avan luh ter i vulei mithmai zoh i thil an kal pi mi vialte let thal dih tu ding ah a rak i thim mi asi. Cu ruang ah vulei mithmai lawng a zoh mi Politician vialte amah party telh in an huat i hi bantuk in thil a ton hi asi athil ton mi vialte hi Prophet hna nih an rak chim chung ning te in asi dih ko. Rawi le phiar a ton lai ding mi tiang in an rak chim chung dih mi asi. Impeachment timi rian phuah ding zong voi hnih tiang atong lai rak ti cia mi asi.\nDonald Trump nih teinak a hmuh tthan lai ti ah Prophet tampi nih an rak prophet cia mi a um i cu bel te cu zei bantuk in teinak a hmuh lai ti mi zawn ah zumhnak ngeih a herh i zumhnak hman thiam ahong hau ding mi asi. Kan Bawipa Zisu Khrih zong nih thihnak a tei i sualnak a tei i setan a lu a van rial nak zatlaan taktak mipi nih an rak hngal kho lo i atu tiang hmanh ah a chuahkehnak minung lila nih an hngal kho hlei rih lo.\nDonald Trump Bawipa nih ai thim mi asi ti alangh nak bik pakhat cu a chuah le cang ka in dohtu a ngei colh i a term adih tiang hmanh ah amah dohnak cu hma akal cuahmah rih ko mi hi asi. Kan Cathiang chung ah “Vawlei nih an huat hna ahcun, keimah a rak ka huat hmasa ti kha philh hlah u. Vawlei ta rak si u law cu, vawlei nih cun amah ta bantukin an dawt ko hna hnga.\nSihmanhsehlaw keimah nih hi vawlei chung hin kan thim hna i amah ta nan si ti lo caah an huat hnanak cu a si (John 15:17) ati bantuk in le prophet hna zong nih an rak chim chung bantuk in a nih nih akal pi mi hi Pathian tinh mi thil lian ngan pipi an si tik ah a rian ttuan tti hawi tampi le vulei mit lawng in khua a cuan mi caah cun a zei ti hmanh in co hlan khawh lo ding mi le vulei cung ah huat bik mi President sinak tiang a co phah nak hi asi. The most hated president ever ti tiang in an ti phah. Bawipa sunparnak caah si ko seh. Haleluijah!!!\nAmerica ram cu a kum in tuak ah cun vulei cung ram ah a kum a no cem pawl hmanh asi ko lai. Asinain zumhnak le dinnak kha a muru le a tlaih tleng ah ai chiah caah kum 200 reng lo men chung ah vulei cung ram vialte a hruaitu le a cawmkengtu a veengtu ah Pathian nih thluachuah a peek i mi phun vialte himnak le dornak a pe tu ram zong ahong si taktak.\nVulei cung fim thiamnak ahongsaan chin lengmang tik ah phunghram pi le upadi chung i zumhnak, dinnak an rak khumh mi hna kha secularism timi chan tthawnnak nih avan pawn chuah i America pi cu pial vurmar hram avan i thok cang. Cu bantuk Pathian nih a dawt tuk mi ram a mah duh ning si lo in a pial cutmat mi a chak a rengh tuk ding ah Pathian nih Donald Trump hi avan i thim mi asi i si hmanh seh law chan tthawnnak hi a tthawn chin lengmang caah le minung nih an duhthimnak kha vulei lei lawng te ah an thaap dih cang caah America ram pi zong an chim nu chimh co lo zubui lam tlang ril an ti bang lam tlang rilh hram ai thok ni cu ni hin hi asi ti khawh asi.\nTutan US Election hi Election men men asi lo. Democratic party le Republican party karlak thil men men zong asi lo. Donald Trump le Joe Biden karlak thil men men zong asi lo. Vaan lei le vulei lei, Taksa lei le Thlarau lei, Pathian duhnak le minung duhnak lei tibantuk vulei cung mi vialte akan huap dih tu ralpi a tho mi bantuk asi. Cu ruang ah vulei mi pohpoh vulei lei ah an ttang dih ve i thlarau mi asi mi pohpoh thlarau lei ah an ttang dih ve. Vulei lei asi mi nih an i bochan cem mi cu Big Tech le Media an si.\nThlarau lei nih an i bochan cem mi cu Pathian asi caah thlacamnak he hehchet lawmaw ti ah an rak ttang cio ve. Kan ttan cio nak zawn nih hin khuazei lei mi dah kan si ti cu fiang te in a langh ter. Zumtu ai ti ve ttung i thlarau lei mi arak si taktak lomi zong fiang te in an mual an pho ve hna. Vulei asi caah vulei nih a tuah hnga dingmi cu a tuah lai i a kal pi ve ko cang lai. Asinain Vaan lei teinak hma laak ning cu minung nih theih thlu khawh asi bal lo i,\nkan Bawipa Zisu Khrih nih vulei ah a pennak a rak dirh ning le ram a laak ning zong atu tiang minung tampi nih an hngalh khawh rih lo bantuk in Prophet hna nih an chim lengmang mi bia hna hi zumhnak he cuanh thiam a herh ngai rih ding mi asi. White house in a chuak cang lai mi Donald Trump nih adonghnak ah a chim bantuk in kan lohma kan domh thok lawng asi rih ati mi nih hin zumtu hna homework ngan pi akan peek ti hi philh ding ah cun a paam tuk mi asi caah hi capar hi ka rak tenh ta nak asi. Credit: Bawi Uk Thang Cinzah\nBreaking News: Thantlang Ah Pu Si Bik Nih An Nu Pi Biak Hnem Cu Namtong In A Tuk I A Thah aaaaaassssssssssssssssssssssssssssssssssssssssssssssssssssssssssss\nZohchun awktlak Chin Mino Alan Australia um mi kan i lawmhpi hringhran


President Trump impeachment kan tuah lai tiah Democrats an pi chur Nancy Pelosi a au lengmang mi le a hrocet lengmang mi hi a molh hlah maw – Chintanbo\nJanuary 12, 2021 admin WORLD NEWS 0\nDemocrats nih Senate ah cheu thum cheu hnih vote, two third majority ngeih tung loin President Trump impeachment kan tuah lai tiah Democrats an pi chur Nancy Pelosi a au lengmang mi le a hrocet lengmang mi hi a molh hlah maw ti awk in. Senate ah Republican le Democrats nih vote 50 veve lawng an ngeih. Salai Lairamthang\nMinung nih hin kan nunnak ding caah cun, rawl le ti kan herh tuk tawn i, Sinain, rawl ei lo zing in kum saupi rak damm khawh zong pei a si ko hi. Hi bantuk a ngah a si zong ah minung vialte lak ah cun hi bantuk thil hi cu a si kho lem loh.\nChhattisgarh, India i a um mi Koriya district a Baradiya khua i a um mi, nu Pilli Devi hi midang nak in phundang ngai a si i, rawl le ti tel loin lakphak ti (tea) long i rinh in kum 30 chung bak khua a sa cang ti a si.\nPhilli Devi hi an um nak khuami nih cun, Chai Vali Chachi tiin an theih i,kum 11 a si ah hin rawl a ei ti loh i, rawl le ti ai ah lakphak ti hi ai rinh zungzal tawn. A chuahka hin cun hi bantuk hin cun a rak um bal loh nain, nikhat chu Janal a Patna School aiawh in district level tournament ah ai zuam ve i, i zuam nak an neih hnu a duh i inlei a lawi hnu bbak in hi bantuk in a um hi a si.\nRawl le ti a van ei lo ai thawk bak hin, changreu le biscuits hi ai rinh tawn. Sinain a hnu deuh ah cun cawh uk cawh chih mi cu a din than i, tlawmpal a rauh deuh cun a thah colh ve than.duhsah tein chhang leh biscuits hi a thlah than. Cu thawk bak in cun lakphak ti peng hi ai rinh cang ve.\nMedical lei i an lalpi zong ah zeiti a ruahh awk an thei kho bak ve ti loh khi si ko. Doctor te nih Pilli Devi tak chung ah hin zawtnak a dang cu zeihmanh an hmu kho loh.Leng zong ah chuak kho loin, an Pathian Lord Shiva lei a sinak vialte i pe in thlacam nak a va nei tawn i, ni a chuahhlan deuh ah hin lakphak ti hraikhat te hi a din ta tawn.\nKoriya a district hospital mi Dr. S. K. Gupta nih cun lakphak ti lawng i rinh in Pilli Devi kum 30 reng lo a dam khawh ko mi hi cu minung pangai caah cun thil sikho a si bak loh a ti. Scientifical takin lakphak ti lawng i rinh in kum 33 chung bak a dam hi cu zumhkhhawh a si bak loh. ni 9 hrawng cu a si kho mi. a si nain, kum 33 cu a mak bak ko.Thil si kho a si vak loh a ti. Credit : Mizo Elite News\nBreaking News : Falam ah inn ruk a kaang


R.I.P.Quarantine ah chiahmi Khampat khuami Pu Van Bawi Uk fanu Elizabeth thla 9 nih mual a kan liam taak – Chin World News Evening\nSeptember 17, 2020 September 17, 2020 Salai Van Chin News\nMyanmar: Shan ramkulh, Muse leiin a rak tlungmi Kalaymyo Sizungpi Covid-19 runvennak ‘Quarantine Center’ ah zohkhenh cuahmahmi thla 9 ngakchia pakhat cu tuzing ah a nunnak liam tiah kan theih. A nunnak a liammi thla 9 ngakchia nute hi Pneumonia zawtnak (nimunia) a rak ngei ciami a si.\nAmah hi Palaung (Shan) miphun le hringtu a pa, Pu Van Bawi Uk (Khampat Khuami) hna i an fanu a si. Atu bantukin Kalaymyo Senpi sizungah an zohkhenh a si hnuah a nunnak a liam hi a si.\nHi hna hi September ni (7) chun ah Kalaymyo ah a rak phanmi an si. A nunnak a liammi thla 9 nute hi a min ah Elizabeth ti a si caan zeimawzat Oxyge (thli pekchawm) in an zohkhenh hnuah atu bantukin a nunnak a liam hi a si. Tuni ah a ruak zong an vuai cang tiah kan theih. Chirchan:Zalen/TCP\nNote: Tuan deuh ah thil hi kong he pehtlai in kan thlah cang nain, a nulepa min tibantukin le a nunnak a liammi amah tibantuk kan langhter khawh lo ruangah atu ah tlamtling deuh in kan rak thlah ṭhannak a si.


EXODUS 39 HCL - Tuuhmul a dum, a sendung le a senmi - Bible Search\nTlangbawi Ca Thuam\n1Tuuhmul a dum, a sendung le a senmi khan tlangbawi nih biakinn chung rian òuannak ca i a hman ding puan kha an ser hna. Bawipa nih Moses a chimhning khan Aaron ca puan thiang cu an ser hna.\n2Angki thiang cu sui le tuuhmul a dum, a sendung le a sen a simi le khumla hrual hmang òhia khan a ser. 3Sui tlap kha pan tein an den i an riam hnuah tuuhmul a dum, sendung le a senmi le khumla hrual hmang òhia in tahmi puan ah khan an tah chih hna i thawi in dawh tein an òamh. 4Angki cu hnam a kap veve ah an sih i liang ah bah khawh a si. 5Dawh tein tahmi taisawm cu angki he cun peh chih a si i cu taisawm cu angki ser bantuk khan ser a si ve, Bawipa nih Moses a fial bantuk te khan ser a si ve, Bawipa nih Moses a fial bantuk khan sui le tuuhmul a dum, sendung le a senmi le khumlahrual hmang òhia khan ser a si.\n6Karnelian lungvar kha an remh hna i sui tlangkawm chungah khan an benh hna, min khenhnak bantukin an òial hna i an cungah cun Israel fapa hna an min kha an òial. 7Tlangbawi angki liang bahnak hnam ah cun an benh hna. Cu lungvar cu Israel fapa hna caah khan lung pemtertu lungvar an si i Bawipa nih Moses a chimh bantukte khan tuah a si.\n8Òangbenh cu, angki bantuk khan, dawh tein a ser. Sui le tuuhmul a dum, sendung le a senmi le khumla hrual hmang òhia in an ser. 9Tungvangpalh bil khawh dingin an ser; bil tikah a tung lehhmah pakua a si i a vang lehhmah pakua a si. 10A cungah khan lungvar tlar li in an benh hna: a tlar hmasa bik ah cun rubi le topaz le karnet an si; 11a tlar hnihnak ah cun emeral, safaiar le daimon an si; 12a tlar thumnak ah jasin le agate le amethist an si, 13a tlar linak ah beril le oniks le jasper an si. Sui tlangkawm chungah òhutter an si. 14Lungvar cu hleihnih an si i an cungah Israel fapa hna min kha an i òial. Min khenhnak bantukin ser an si. Israel phun hleihnih hna chung min pakhat cio kha an cungah cun aa òial cio. 15Hri bantukin hrualmi sui thiang in sermi cikcin kha òangbenh caah cun an ser. 16Sui tlangkawm pahnih le sui kual pahnih kha an ser hna i cu sui kual pahnih hna cu òangbenh a cunglei tlang kil pahnih ah khan an thlaih hna. 17Sui hri pahnih cu sui kual ah khan an òem hna i 18sui hri khattelei an donghnak cu sui tlangkawm ah khan an hren veve hna i cuticun tlangbawi angki liang bahnak hnam pahnih hna hmailei ah khan an òem chih hna. 19Sui kual pahnih an ser hna i òangbenh a tanglei tlang ki, angki a hun changtu a chunglei kamah khan an thlaih hna. 20Sui kual pahnih an ser òhan i angki liang bahnak hnam pahnih hna an hmailei tanglei ah khan an thlaih hna; cucu a tlang pawngte ah khan a si i angki ca taisawm òha tein tahmi cungte ah khan a si. 21Òangbenh sui kual cu angki sui kual ah khan la dum in an òem chih hna i cuticun òangbenh cu taisawm cungah khan a um i a poih lo; cu ti an tuahmi cu Bawipa nih Moses a chimh bantuk te khan a si.\n22Angki a khuhtu puan cu tuuhmul a dummi lawnglawng in an tahmi a si. 23Puan laifang i a ummi awng cu saphaw angki chung i a ummi awng bantuk kha a si. A awng cu tlek zau hlah seh tiah a tlang an kawm. 24Puan a tanglei tlang ah cun tuuhmul a dum le sendung le a sen le khumla hrual hmangòhia in taleti kha an ser hna. 25Sui thiang khi-ing kha an ser hna i puan a tanglei tlang a velchum ah cun taleti le taleti karlak ah khan an chiah diahmah hna. 26Bawipa nih Moses a fial bantuk te khan, tlangbawi rian caah hmanmi puan cu a tanglei tlang duahmah ah khan khi-ing tete le taleti kha an thlaih diahmah hna.\n27Aaron le a fapa hna caah khan angki cu khumla hmangòhia in an ser hna, 28lupawng cu khumla hmangòhia in, lukhuh cu khumla hmangòhia in, tawhrolh tawi cu khumla hrual hmangòhia in, 29taisawm cu khumla hrual hmangòhia le tuuhmul a dum, sendung le a senmi in an ser hna i dawh tein an òamh hna; Bawipa nih Moses a chimh bantuk te khan an ser hna. 30Cun Pathian sin pekmi ti hngalhnak hmelchunhnak cu sui thiang in an ser i min khenhnak cung òial bang khin “Bawipa sin pekmi,” tiah an òial. 31Bawipa nih Moses a chimh bantuk te khan hri dum in lupawng par ah khan an òem chih.\nRian An Lim\n32Cuticun pumhnak thlam rian vialte cu lim an si. Bawipa nih Moses a chimh bantukte khan Israel mi nih cun an tuah. 33Cun Moses sinah khan Pathian umnak puan biakinn, a cungkhuh thlam, a thilri vialte, a sio, a vampang, a thingthluan, a tung, an kedanh, 34tuukawng phaw si sen in buhmi in sermi a khuh, saphaw òha phun in sermi a khuh, phentu puanzar, 35biakamnak hngalhter òhantu lungtlap chiahnak kuang, a zawnhnak lang le a chin, 36cabuai le a thuamthil vialte, Pathian hmai hunmi changreu, 37sui thiang in sermi meiinn tung, a meiinn hna, a tlar in chiahmi meiinn hna, an thilthuam vialte, meiinn ca chiti, 38sui biakòheng, thuhnak chiti, rimhmui zihmui, thlam luhnak kutka ca puanzar, 39dar biakòheng le a dar fingrilh, a tung le a thilthuam vialte, kut òawlnak hmaihum le a hunnak, 40tual ca puanzar, tung, an kedanh, tual luhnak kutka ca puanzar, a hri le a thlam khenhnak fung, Pathian umnak thlam pumhnak thlam chung i rian òuannak ca i a herhmi thil vialte, 41biakinn chung tlangbawi rian òuannak ca thuam thiang, Aaron le a fapa hna nih tlangbawi rian an òuan caan i an i hruk awk thuam thiang, hi vialte hi an si. 42Bawipa nih Moses a chimh bantuk te khan Israel mi nih cun rian vialte kha an tuah dih. 43An tuahmi vialte kha Moses nih òha tein a zoh i Bawipa nih a chimhning tein an tuah ti kha a hmuh. Cucaah Moses nih thluachuah a pek hna.


Laimi Ram Thumnak Ummi Caah Cun Thawngtha Zongah A Mak Lawlaw – Chin 11 News\nLaimi Ram Thumnak Ummi Caah Cun Thawngtha Zongah A Mak Lawlaw\nKan Chin mi Ram thumnak a um mi nih duh thim nak na ngei kho.\n1. Ram thumnak Na Citizen kal tak( hlawt) in Kawlram ah na um duh ah cun Officially in Citizen le ingthawngsuh cazin ( Family list) Cozah nih tuah piak na si lai.\n2. Ram thumnak Citizen hlawt lo in Kawlram ah PR sok khawh asi. Kum 5 caah $ 500 lawng pek asi. Kawlram ah a tu le tu tlun kal a duh mi caah le sau pi um a duh mi caah $ 500 pek i kum 5 um khawh, tlun kal khawh asi.Visa caah phaisa pek lengmang a herh ti loh.\nCredit: Peter Ngun Za Cung\nPathian thluachuahmi pa Sailo Thang Kong ropui ngaimi hi rak rel ve. Rel a nuam, thinlung a dam i thinlung zong a hliphlau ter ngaingai! Sau nawn asi i, lungsau tein rak rel ve dingin kan sawm\nVideo a tang cem ah a um lai!\nBawipa zaangfahnak thawngin Midwest (US) ah Khrihfa college ngan bik mi Taylor University ah thawngtha chimnak caan ka hmu.\nKa voikhatnak mirang college siangngakchia hmai ka chim a si le ka caah a sunglawi khun. Laura le Carson hmang in US hna nih thawngtha an rak kan phurh. Atu cu kanmah Chin mi hmangin thawngtha mirang sin kan chim thluahmah lai tihi ka lungchung a um bik mi a si.\nTaylor University hi Academic lei zong ah top in aa tel zungzal mi an si. Evangelical sianginn a si i Chin mi sianghngakchia 8 hrawng an kai, hmailei zongah hi nak tam an kai lai ti ruahchannak ka ngei. Chin mi ca ko ah scholarship hmuhnak lam zong kan kawl cuahmah lai tiah an ti.\nZingfatin chapel an ngei hna i cu ahcun minung 1,800 hrawng punghman an kai; cu ahcun “Finish Well” timi tlangtar in thawngtha ka chim. Hmaikum lei zongah kal than dingin timhlamhnak kan ngei.\nKa lunglawmhnak te FB ka hawi le sin ka van langhter ve. Kan chin miphun hi vawlei cung khuazakip ah a thawngtha au dingin Bawipa nih lam kan hruai chin ko seh. Bawipa nih sunparnak co ko seh.\nP.S. Taylor University Chapel timi youtube account ah ka thawngtha ngaih khawh a si te lai.


Siangpahrang nih a Miphun kha Thlaraulei in a Thenh hna | Pathian Pennak\nJesuh nih a zultu hna kha thlaraulei in a thenh hnanak a ruang le a thenh hnaning\n1-3. Jesuh nih biakinn a thurhnawmhmi a hmuh tikah zeidah a tuah?\nJESUH nih Jerusalem i biakinn kha a upat tuk, zeicahtiah vawleicung i a hmaanmi biaknak ah a biapi bikin caan saupi hman a simi kha a hngalh caah a si. A thiangmi Pathian, Jehovah biaknak cu a thian zungzal awk a si. AD 33, Nisan 10 ah Jesuh biakinn ah a kal i a thurhnawmhmi a hmuh tikah zeitindah a um lai khi ruathmanh. Zei thil dah a rak cang?—Matthai 21:12, 13 rel.\n2 Miphun dang hna Tual ah a hak a kaumi thilzuartu hna le tangka thlengtu hna nih Jehovah sin raithawi awkah a rami hna sinin a ding lopi in a miak an lak. * Jesuh nih “chaw a rak zuarmi le a rak cawmi kha a ṭhawl dih hna; tangka thlengtu pawl cabuai le laileng zuartu pawl ṭhutdan kha a leh dih hna.” (Nehemiah 13:7-9 he tahchunh.) Anmah zawn lawng aa ruatmi mah hna nih a Pa inn kha ‘mifir kua ah an ser’ caah a mawhchiat hna. Cuticun Jesuh nih biakinn le cuka ah an biakmi Pathian a upat kha a langhter. A Pa biaknak cu a thian zungzal a hau.\n3 Kum tampi a rauh hnu, Messiah Siangpahrang a si tikah Jesuh nih biakinn kha a thenh ṭhan, mah ah Jehovah kha a cohlanmi lam in biak a duhmi tuchan mi vialte an i tel. Mah biakinn cu zeidah a si?\n“Levi Mi” Thianhnak\n4, 5. (a) Jesuh i chiti thuhmi a zultu hna cu 1914 in 1919 a thawklei tiang zeitindah thenh an si? (b) Pathian miphun thianhnak cu a dih maw? Fianter.\n4 Hi cauk i Ṭhen 2nak ah kan hmuh cang bantukin Jesuh cu 1914 ah bawiṭhutdan i a ṭhut hnuah thlaraulei biakinn kha a Pa he an check, mah cu a thiangmi biaknak ca i timhtuahnak a si. * Mah tikah Siangpahrang nih “Levi mi” a simi chiti thuhmi hna cu thianh an hau ti kha a hmuh. (Mal. 3:1-3) 1914 in 1919 a thawklei tiang Thianhtu a simi Jehovah nih a miphun pawl thianh awkah harnak le hneksaknak a phunphun an tonmi kha a awnh hna. Lunglawmh awk ngai a simi cu mah chiti thuhmi hna cu mei bantuk a simi hneksaknak kha an inkhawh i a thiangmi an hung si, annih cu Messiah Siangpahrang kha bawmh awkah an lung a tho tuk.\n5 Pathian miphun hna thianhnak cu a dih maw? A dih lo. Donghnak caan chungah Jehovah nih Messiah Siangpahrang kha hmangin a zultu pawl thlaraulei biakinn ah an um khawh nakhnga thian awkah a bawmh zungzal hna. A hun changtu ṭhen pahnih ah ziazalei le bupilei in zeitindah a thenh hna timi kong kan i ruah lai. Atu ah thlaraulei thenhnak kong kha i ruah hna u sih. Jesuh nih a zultu pawl thlaraulei an thian nakhnga hmuh khawhmi lam in le hmuh khawh lomi lam in a bawmh hnaning kong ruah cu thazaang petu taktak a si.\n“Thiang Tein Um U”\n6. Jehovah nih sal ah a taangmi Judah mi a pekmi hna nawlbia nih thlaraulei thiannak ah aa telmi hngalh awkah zeitindah a kan bawmh?\n6 Thlaraulei thiannak timi cu zeidah a si? Mah kha hngalh awkah ah sal ah a taangmi Judah mi hna Babilon in an chuah lai, BC 537 ah Jehovah nih a chimhmi hna bia kha zoh hna hmanh u sih. (Isaiah 52:11 rel.) Judah mi hna Jerusalem i an kir ṭhanmi cu a bikin biakinn sak awkah le a hmaanmi biaknak dirh ṭhan awkah a si. (Ezra 1:2-4) Jehovah nih a miphun kha Babilon biaknak he aa pehtlaimi thil vialte kha kaltak hna seh ti a duh. Nawl a pekmi hna hi zohhmanh: “Tawngh lo ding timi thil kha tawng hna hlah u,” “khua kha chuahtak u” law “thiang tein um u.” Jehovah i a thiangmi biaknak kha a hmaan lomi biaknak in thurter awk a si lo. Thlaraulei thiannak timi cu zei a si tiah dah kan ti khawh? Mah ah a hmaan lomi biaknak cawnpiaknak le tuahsernak hna hrial zungzal aa tel.\n7. Jesuh nih a zultu pawl thlaraulei an thian nakhnga bawmh awkah zeidah a hman?\n7 Jesuh nih Siangpahrang a ṭuan hnu tlawmpal, 1919 ah a zultu pawl thlaraulei an thian nakhnga bawmh awkah zumhawk a tlakmi le a fimmi sal kha rian a pek. Mah sal cu fawi tein hngalh khawh a si. (Matt. 24:45) Mah hlanah Baibal Siangngakchia hna cu a hmaan lomi biaknak cawnpiaknak in tampi an i thenh cang. Asinain thlaraulei in thenh an herh rih. Khrih nih zumhawktlak sal kha hmangin a zultu pawl kha an hlawt a herhmi puai hna le tuahsernak hna kha duhsah duhsah in a hngalhter hna. (Ptb. 4:18) Mah lak i cheukhat kha i ruah hna u sih.\nKhrihfa nih Christmas Tuah awk a Si maw?\n8. Baibal Siangngakchia hna nih Christmas he aa tlaiin zeidah an hngalhnak a sau cang, asinain zeidah fiang tein an hngalh lo?\n8 Baibal Siangngakchia hna nih Christmas hi lawkih mi hna biaknak in a rami a si ti le Jesuh cu December 25 ah a chuak lo ti an hngalhnak a saupi cang. 1881, December, Zion Vennak Innsang nih hitin a ti: “Mi tampi cu Lawkih mi hna biaknak in an chuak i church ah an lut. Asinain an i thlenmi cu a min men lawng a si, lawkih mi hna hruaitu cu Khrihfa hruaitu an hung si, lawkih mi hna puai min kha Khrihfa min in an thlen hna, mah puai lak i pakhat cu Christmas hi a si.” 1883, Vennak Innsang i “Jesuh cu Zeitikah dah a Chuah?” timi biatlangpi tangah Jesuh cu October thla a thawklei hrawngah a chuak tiah a fianter. * Asinain Baibal Siangngakchia hna nih Christmas puai tuah awk a si lo ti kha fiang tein an hngal rih lo. Brooklyn Bethel chungkhar hmanh nih mah puai kha an rak tuah rih. Asinain 1926 hnuah thil sining cu a hun i thleng. Zeicah?\n9. Christmas he aa tlaiin Baibal Siangngakchia hna nih zeidah an hun hngalh?\n9 Baibal Siangngakchia hna nih mah kong kha ṭha tein an hlathlai tikah Christmas aa thawknak le mah puai i an tuahmi thil hna nih Pathian thang a chiatter ti kha an hun hngalh. 1927, December 14 ah chuahmi Sui Chan ah “Christmas Aa Thawknak” timi capar aa tel, mah ah Christmas cu lawkih mi hna puai a si, nuamh duh ah tuahmi a si i siasal biaknak zong aa tel tiah a fianter. Cun mah puai cu Khrih nih tuah awkah a kan fialmi a si lo tiah a ti i Christmas he aa tlaiin hitin a ti: “Vawlei, taksa pum le Khuachia nih mah puai kha tuahter zungzal a kan duh. Mah cu Jehovah biak awkah lungthin dihlak in aa pemi hna nih mah puai tuah awk a si lonak a ruang ṭha a si.” Cucaah mah kum December ah Bethel chungkhar cu Christmas kha an tuah lo i zeitikhmanh ah an tuah ti lo.\n“Christmas Aa Thawknak Le Aa Tinhnak”\n1928, December ah Unaupa Richard H. Barber (kehlei hmanthlak i kulhmi) nih Christmas kong kha radio in hmualngei ngaiin phung a chim. A chimmi kha 1928, December 12 i Sui Chan ah “Christmas aa Thawknak le aa Tinhnak” timi biatlangpi in an chuah. A chimmi lak in cheukhat cu hi hna hi an si:\n“Satan nih mipa Jesuh a thihnak nakin ngakchiate Jesuh a chuahnak tu kha biapi deuh in chiah awkah mi a cawnpiak hna, mah cu tlanhnak man a biapitnak thuh awkah a si.”\n“Christmas caan ah mi cu duh paoh in an um, nuamhnak a hleihluat in an kawl, an ei an ding i zu an ri ti cu mikip theih a si . . . Mah thil hna nih Jehovah Pathian le a Fapa thangṭhatnak a pe hna lo ti cu a fiang ko.”\n“Khuachia nih church kha a hmaan lomi puai, rawl ulh ni le a thiangmi ni hna a tuahtermi cu a hlawh a tling tuk . . . Khuachia nih a ruahnak ṭhalo vialte cohlan awk le Khrihfa min pek awkah mi a forhmi hna cu a hlawh a tling, mah cu a liannganmi Jehovah Pathian a nihsawh khawh nakhnga caah a si.”\n1926 ah Brooklyn Bethel ah Christmas puai kha hmanung bik an tuah\n10. (a) 1928, December ah Christmas he aa tlaiin zeidah langhter a si? (“ Christmas aa Thawknak le aa Tinhnak” timi rinli kulh zong zoh.) (b) Pathian miphun cu hrial awk a simi a dang puai hna he aa tlaiin zeitindah ralrin pek an si? (“ A dang Puai hna Langhternak” timi rinli kulh zoh.)\n10 A hmai kum ah Baibal Siangngakchia hna nih Christmas he aa tlaiin fiang chinchin in an hngalh. 1928, December 12 ah zungpi ah rian a ṭuanmi Unaupa Richard H. Barber nih mah puai cu a thiang lomi in aa thawkmi a sinak kong kha radio in a chim. Zungpi in a rami a fiangmi lamhruainak kha Pathian miphun nih zeitindah an lehrulh? Unaupa Charles Brandlin nih an innchungkhar in Christmas puai tuah an rak ngol lio he aa tlaiin hitin a chim: “Mah a hmaan lomi thil kan hlawt ruangah lungṭhat loin kan um maw? Kan um hrimhrim lo. . . . Mah cu a thurmi thilpuan kan phoih i kan hlonh bantuk a si.” Cu bantuk lungput a ngei vemi, a hnuah khualtlawng rian a ṭuanmi Unaupa Henry A. Cantwell nih hitin a chim: “Jehovah kan dawt langhter awkah mah puai kha kan hlawt khawh caah kan i nuam tuk.” Zumhfekmi Khrih zultu hna nih a herhmi thlennak tuah an duh i a thiang lomi biaknak in a rami puai ah an i tel ti lo. *—Johan 15:19; 17:14.\n11. Messiah Siangpahrang kan bawmh kha zeitindah kan langhter khawh?\n11 Mah zumhfekmi Baibal Siangngakchia hna cu kan caah zohchunhawk ṭha taktak an si. An kong ṭha tein ruah buin hitin kan i hal awk a si: ‘Zumhawktlak sal sinin a rami lamhruainak kha zeitindah ka hmuh? Mah kha lunglawm tein cohlang in ka zul maw?’ Lungtho tein nawl kan ngaihnak thawngin a caan hmaan tein thlarau rawl pek awkah zumhawktlak sal a hmangmi Messiah Siangpahrang kan bawmh kha kan langhter.—Lam. 16:4, 5.\nA Dang Puai Hna Langhternak\nKUM tampi chungah Khrih nih a zultu hna kha vawlei cheubang si lo awkah a bawmh hna. A hmaanmi Khrihfa hna nih hrial dingmi puai hna he aa tlaiin ralrin peknak cheukhat cu mah hna hi an si.\nEaster. “Lawkih mi hna puai a simi Easter cu Khrihfa aa timi church ah an luhpi i biapi ngaiin an tuah.”—1928, December 12, Sui Chan, cahmai 168.\nValentine Ni. “St. Valentine Ni cu a hrampi zoh tikah a thiang tiah ti awk zeihmanh a um lo.”—1929, December 25, Sui Chan, cahmai 208.\nChuah Ni. “Baibal ah cu bantuk puai kong voihnih lawng a um. Pakhat cu Josef chan i lawkih mi Izipt siangpahrang Faraoh chuah ni a si. A dang pakhat cu [Herod] chuah ni a si i a chuah ni ah Tipil petu Johan kha a rak thah. Baibal ah Pathian mi hna nih chuah ni an tuah timi pakhat hmanh a um lo.”—1936, May 6, Sui Chan, cahmai 499.\nKum Thar.“Kum Thar cu zei ni i tuah a si hmanhah a hleihluat in i nuamh le zurit ti bantuk cu Khrihfa he aa tlak lo. A hmasa Khrihfa hna nih mah puai kha an tuah lo.”—1946, December 22, I Hlau!, cahmai 24.\nKhrihfa nih Vailamtah Hman awk a si maw?\nVailamtah le bawiluchin hmelchunhnak (Catlangbu 12 le 13 zoh)\n12. Kum tampi chung Baibal Siangngakchia hna nih vailamtah kha zeitindah an rak hmuh?\n12 Kum tampi chung Baibal Siangngakchia hna nih vailamtah kha cohlan awk tlak Khrihfa hmelchunh in an hmuh. Asinain siasal biak cu a palh ti kha an hngalh caah vailamtah kha biaknak ah cun an hmang lo. (1 Kor. 10:14; 1 Johan 5: 21) 1883, Vennak Innsang nih “siasal biaknak vialte cu Pathian caah fihnung a si” tiah fiang tein a ti. Asinain Baibal Siangngakchia hna nih vailamtah kha aa tlaknak hmun ah cun hman khawh a si ko tiah an rak ruah. Tahchunhnak ah, vailamtah le bawiluchin a cuangmi ṭangbenh kha uangthlar ngaiin an rak i benh. Mah nih kan thih tiang zumhfek tein kan um ahcun nunnak luchin kan hmu lai ti a langhter tiah an rak ruah. 1891 thawkin Vennak Innsang a phaw ah vailamtah le bawiluchin hmelchunhnak kha an cuanter.\n13. Khrih zultu hna nih vailamtah hmannak he aa tlaiin zeidah an hun hngalh? (“ Vailamtah Hmannak he aa tlaiin an Hngalhthiam Thluahmah” timi rinli kulh zong zoh.)\n13 Baibal Siangngakchia hna nih vailamtah le bawiluchin hmelchunhnak kha an sunsak tuk. Asinain 1930 a phanh lai ah Khrih zultu hna nih vailamtah hmannak he aa tlaiin an hun hngalhthiam thluahmah. 1928, U.S.A., Michigan, Detroit ah tuahmi civui he aa tlaiin a hnuah Uktu Bu chungtel a hung simi Unaupa Grant Suiter nih hitin a chim: “Vailamtah le bawiluchin hmelchunhnak cu hman a herh lo lengah khenkham awk a si tiah civui ah an fianter.” Mah hnu kum tlawmpal chungah mah kong kha fiang chinchin in an hun hngalh. Vailamtah cu a thiangmi biaknak ah hman awk a si lo ti cu a fiang.\nVailamtah Hmannak He Aa Tlaiin An Hngalhthiam Thluahmah\nVailamtah le bawiluchin hmelchunhnak cu hman a herh lo lengah khenkham awk a si. —1928, U.S.A., Michigan, Detroit ah tuahmi civui.\nVailamtah le bawiluchin ṭangbenh cu siasal a si.—1933, Timhtuahnak cauk, cahmai 239.\nVailamtah cu lawkih biaknak in a rami a si.—1934, February 28, Sui Chan, cahmai 336.\nJesuh cu vailamtah ah si loin tung cungah a thi.—1936, November 4, Sui Chan, cahmai 72; 1936, Rumnak cauk, cahmai 27.\nGreek biafang stau·rosʹ kha Baibal tampi ah “vailamtah” tiah an leh. Asinain mah biafang a sullam he aa tlaiin cauk tampi nih a chimmi hi zohhmanh:\n“Greek biafang [stau·rosʹ] nih . . . tung sawhsawh kha a aiawh.”—Cyclopedia of Biblical, Theological, and Ecclesiastical Literature.\n“A huap in chim ah cun tung a si. ‘Vailamtah’ a si lo.”—Crucifixion in Antiquity.\n“Lothlo pawl nih an hau kulh awkah vawlei ah an phunmi tung ti bantuk a fekmi tung kha a si.”—History of the Cross.\n“Thing pahnih kalhmi timi sullam a ngei bal lo, thing pakhat lawng kha a sawh duhmi a si zungzal.”—The Companion Bible.\n“A dingmi thing asiloah tung a si . . . Thing pahnih aa kalh timi sullam a ngei bal lo.”—A Critical Lexicon and Concordance.\n14. Pathian miphun nih vailamtah he aa tlaiin an hun hngalhthiam chinmi kha zeitindah an lehrulh?\n14 Pathian miphun nih vailamtah he aa tlaiin an hun hngalhthiam chinmi kha zeitindah an lehrulh? An rak sunsak tukmi vailamtah le bawiluchin hmelchunhnak kha an hmang rih maw? Jehovah a biaknak a sau cangmi Lela Roberts nih “mah nih zeidah a aiawh ti kha kan hun hngalh tikah kan hlawt colh” tiah a ti. A dang zumhfekmi unaunu Ursula Serenko nih hitin a chim: “Kan Bawipa thihnak le kan i pumpeknak a aiawhtu tiin kan rak sunsak tukmi cu lawkih mi hna hmelchunhnak a si ti kha kan hun hngalh. Phungthlukbia 4:18 ningin [midingmi hna] lam cu a ceu chin thluahmah caah kan i lawm tuk.” Zumhfekmi Khrih zultu hna cu a hmaan lomi biaknak i a thiang lomi tuahsernak ah tel an duh lo.\n15, 16. Jehovah thlaraulei biakinn i vawlei lei tual hna thianter peng awkah bia kan khiah kha zeitindah kan langhter khawh?\n15 Tuchan zongah cutin kan si ve. Khrih nih a miphun pawl thlaraulei an thian nakhnga bawmh awkah hmuh khawhmi lam a simi zumhawktlak le a fimmi sal a hman ti kha kan hngalh. Cucaah kan hmuhmi thlarau rawl nih a hmaan lomi biaknak in a rami puai, tuahsernak le phungphai hna he aa tlaiin ralrin a kan pek tikah kan zulh colh. Khrih ratnak a thawklei ah a nungmi kan unau pawl bantukin Jehovah thlaraulei biakinn i vawlei lei tual hna kha thianter peng awkah bia kan khiak.\n16 Donghnak caan chungah Khrih nih Jehovah miphun i Khrihfabu hna kha thlaraulei a thurter khomi hna sinin huhphenh awkah hmuh khawh lomi lam zongin rian a ṭuan. Zeitindah a ṭuan? Mah kha zoh hna hmanh u sih.\n“Miṭhami hna Lak khan Miṭhalomi” Ṭhennak\n17, 18. Sur bianabia i (a) sur an cheh, (b) “nga phun zakip” a tlaih, (c) a ṭhami cu bawm chungah an sanh hna timi le (d) a ṭhalomi cu an hlonh hna timi nih zeidah a langhter?\n17 Siangpahrang Jesuh Khrih nih vawleicung pumpi i Pathian miphun hna Khrihfabu kha ṭha tein a zoh peng. Khrih le vancungmi hna nih fiang tein kan hngalh khawh lomi lam in ṭhennak rian an ṭuan. Jesuh nih mah rian kha sur bianabia ah a langhter. (Matthai 13:47-50 rel.) Mah bianabia cu zei sullam dah a ngeih?\nSur nih Pennak kong chimnak rian kha a aiawh i minung a aiawhmi rili ah cheh a si (Catlangbu 18 zoh)\n18 Sur cu ‘rili chungah’ cheh a si. Sur nih Pennak kong chimnak rian kha a aiawh i minung a aiawhmi rili ah cheh a si. “Nga phun zakip” a tlaih. Thawngṭha kha mi phun zakip nih an duh, mah ah a hmaanmi Khrihfa a hung simi le biatak a theihka ah a duh nain a thiangmi biaknak a ṭanpi lomi hna an i tel. * ‘A ṭhami cu bawm chungah an sanh hna.’ Lungthin ṭha a ngeimi hna cu bawm he aa lomi Khrihfabu ah pumh an si, cuka ah Jehovah kha thiang tein an biak khawh. “A ṭhalomi cu an hlonh hna.” Donghnak caan chungah Khrih le vancungmi hna nih “miṭhami hna lak khan miṭhalomi” kha an ṭhen hna. * Mah ruangah lungthin ṭha a ngei lomi, phundang cun a hmaan lomi zumhnak le tuahsernak a hlaw duh lomi hna nih Khrihfabu kha an thurter kho ti lo. *\n19. Pathian miphun thlaraulei an thiannak kilven awkah Khrih nih a tuahmi kha zeitindah na hmuh?\n19 Siangpahrang Jesuh Khrih nih a kut tangah a ummi hna kha a huhphenh hna ti hngalh cu thazaang petu a si ko lo maw? Jesuh nih kumzabu pakhatnak ah biakinn a rak thenh lio bantukin tuchan zongah a hmaanmi biaknak le a biatu hna kha lungtho tein a thenh hna i a huhphenh hna ti hngalh cu thazaang petu a si ko lo maw? Khrih cu Pathian miphun hna thlaraulei an thiannak kilven awkah rian a ṭuan caah kan i lawm tuk. A hmaan lomi biaknak he aa pehtlaimi thil vialte kan hrialnak thawngin Siangpahrang le a Pennak kan bawmh kha kan langhter khawh.\n^ cat. 2 Ram dang in a rami Judah mi hna nih kum fatin pekmi biakinn ngunkhuai pek awkah an tangka kha cuka hmun ah hmanmi tangka in an thlen a hau, cutin an thlen tikah tangka thlengtu hna nih thlen man an hal hna. Mah lengah rai thawi awkah saram zong an cawk a hau. Thil zuartu hna nih thil man fak tuk in an hauh asiloah thlen man tam tuk in an lak hna caah Jesuh nih “mifir” tiah a rak auhmi hna a si kho men.\n^ cat. 4 Vawleicung i Jehovah miphun nih thlaraulei biakinn i vawlei lei tual hna ah Pathian kha an biak.\n^ cat. 8 Mah capar nih Jesuh cu khuasik thla ah a chuak timi cu “tuukhal nih ramlak ah an tuu an khalh hna timi Baibal bia he aa tlak lo” tiah a ti.—Luka 2:8.\n^ cat. 10 Unaupa Frederick W. Franz nih 1927, November 14 i a cakuat ah hitin a ṭial: “Tukum cu Christmas kan tuah ti lai lo. Bethel chungkhar nih Christmas tuah ti lo awkah bia an khiah.” Thla tlawmpal a rauh hnu, 1928, February 6 i a cakuat ah Unaupa Franz nih hitin a ṭial ṭhan: “Bawipa nih Khuachia ta a simi Babilon bupi i a hmaan lomi tuahsernak in duhsah duhsah in a kan thenh.”\n^ cat. 18 Tahchunhnak ah, 2013 ah thawngthanhtu 7,965,954 lawng kan si nain Khrih a thih Philhlonak ah aa pummi 19,241,252 kan simi hi ruathmanh.\n^ cat. 18 Nga ṭha sinin nga ṭhalo ṭhennak cu tuu le meheh ṭhennak he aa lo lo. (Matt. 25:31-46) Tuu le meheh ṭhennak asiloah hmanung bik biaceihnak cu a ra laimi harnak nganpi chungah a si lai. Mah caan a phanh hlan tiang nga ṭhalo bantuk a simi hna cu Jehovah sinah an kir kho i bawm bantuk a simi Khrihfabu ah pumh an si kho.—Mal. 3:7.\n^ cat. 18 A donghnak ah nga ṭhalo hna cu langhtermi meiphu chungah paih an si lai, mah cu hrawh an si lai tinak a si.\nThlaraulei thiannak timi cu zeidah a si, Khrih nih a zultu pawl thlaraulei an thian nakhnga bawmh awkah zei lam hna dah a hman?\nA zultu pawl nih Christmas puai, vailamtah le bawiluchin hmelchunhnak an hlawt nakhnga bawmh awkah Khrih nih zumhawktlak le a fimmi sal kha zeitindah a hman?\nKhrih nih a hmaanmi biaknak kilven awkah a tuahmi kha zeitindah na hmuh?


Ngakchia thong tampi Rosary thlacam nak nih kan vawlei pi a thlenter khawh | Radio Veritas Asia\nNgakchia thong tampi Rosary thlacam nak nih kan vawlei pi a thlenter khawh\nAid to the Church in Need (ACN) Parish chungum, mucu sianginn hna, sianginn cacawn nak hna le chungkhar cio hna nih October 18-19 ni caan ah tuah hnga dingmi “Ngakchia thong tampi Rosary thlacamnak” timi ah i tel khawh ve cio dingin kan in sawm hna.\nHi vawlei pumpi thlacam tti nak hi “rualremnak le daihnak” a um khawh nak hnga ding caah timh mi a si. zeicah kan ti a si ah cun, vawlei pumpi in ton cuah mah mi zawtfah nak ruangah thinphang thlalau in um cio a si bangin: “Kan vawlei pi hi hlaan bangin a si ti hrimhrim lo” tiin ACV President Cardinal Mauro Piacenza nih a ti.\nNgakchia hna sin capar a ttial mi ah: tu lio har kan ton cuahmah lio pi ah hin pakhat le pakhat rianttuan tti nak a biapit ning le Pathian sin in a ra phan hnga ding mi bawmhnak zong kan philh lo ding a herh tiin a chim chap.\nTukum (October 18-19) hi Zarhpi ni le nikhat ni a si bangin ngakchia vialte hna zong nih mah le cacawn nak sianginn cio in Rosary thlacam dingah le Parish chungum si hna seh, Parish leng um si hna seh thlacam nak ah i tel khawh cio ding in (ACV)Aleteia thawng zamhnak in theih a si.


USDP Party nih Tangka pek in ralkaap dirpi dingin mipi an lem lio hna VIDEO an phozar-VIDEO – Chin World News Evening\nVideo an von taarmi hi Yamethi Myone USDP party zungah a cangmi a si i USDP party hruaitu pakhat nih zung chungah a ummi pawl sinah biachimnak (biacah) ngei in ralkaap dirpitudingah minung kawl dingin le tangka pek dingin a chim i, a au ning cang zong a chim chih hna.\nUSDP party hruaitu nih,”Mawṭaw pakhat ah thong 20 kan pek lai i minung an khat dihnak hnga au in sawm hna uh. Light Truck ah thong 20 a si lai i mi 20 tel sawm le auh khawh izuam hna uh. Kan si khawh chungin kan rak in bawmh ve hna lai. Cunglei i nawlpeknak bangin kan tuahmi a si.\n“Miphun biaknak kilvengtu le humhimtu pawl kan dirpi hna, Democracy ah lam dik a hmuhsaktu hna ralkaap kan dirpi hna, dirhtharmi UEC cu lungtling tein kan in don hna tibantuk ca nan i put lai i nan au pah lai,”tiah chimhnak a ngeih. Video zoh a duhmi caah, VIDEO timi hmeh piak law zoh khawh a si lai.\nCucaah, Ralkap nih Mipi lungrual lohnak hi an thazaang a si i, cucu an hngalh tuk. Cucaah, divide & rule system hi hriamnam ah an itlaih peng rih. Tutan Aana- an tingmi zong ah a rannak in Opposition Party paoh an sawm colh hna. Hriamtlai phu, NCA an sawm colh hna. NLD le Mipi karlak ah itthennak an tuah. NLD le tlangpar Party vialte karlak ah idannak thlaici an tuh colh.\nHriamtlai vialte nih NLD le Mipi hnulei in an dir lonak hnga, an lem colh hna. Cucaah, tutan ah a biapi bik in hngalh a herhmi cu, Ralkap nih Kawlram mi, millions 54 renglo kan ifun dingmi hi an ttih tuk. Cucaah, kan lung aa rual lonak ding a phun phun in propaganda an tuah lai.\nMipi nih CNF/CNA kan in hlam hna tikah Mipi nih an kan bochan tbk in ruat u. MPs le Politicans nan dai e, nan ithup e kan in ti hna tikah, Mipi nih an kan bochan caah tiah ruat u! Tutan lio caan hi lungrual caan a si. Source: Zasang Cinzah\nNote: Palh sualnak a um sual ahcun, nan kan theihthiamnak lai kan in nawl duh chih fawn hna.


Ralkap Boci Lin Htet Aung a zam ralkap pawl an dirhmun fiang tuk in a chim. – Hakha Cherry\nRalkap Boci Lin Htet Aung a zam ralkap pawl an dirhmun fiang tuk in a chim.Lin Htet Aung hi Boci a si. Ralkap nih ning cang lo tuk in mipi an thahmi a hmuh tikah a nun nih a celh lo i a zam.\nA chimnak ah ralkap bawi 75% cu cung lei nawlpeknak tang ah an um an luat kho hna lo i si. Uknak lakmi zong an duh cu si lo. An zam khawh lo caah tu ah a si.\nAmah Boci Lin Htet Aung cu a hawi le he an zam i ralkap nih an dawi hna caah a hawile cheukhat cu tlaih an tong. Cheukhat cu a luat. CRPH hruainak in Thai le Kawlram ramri hrawng ah a zam.Credit-Tluang Ceu Thang\nTamu ah ralkap le mizapi i kahnak ah ralkap lei 13 an thi.India le Myanmar ramri ah a um mi Tamu khua ah 2021 April 10 ah ralkap le mizapi an i kap i ralkap lei minung 13 an thih pin ah hliamhma a pu mi an tam pi rih, tiah Mizzima news nih a tial.\nMizapi lei nih ral khamnak hmun an sak mi cu ralkap nih tuni suimilam 12 hrawng ah an rak fuh hna caah i kahnak a chuah hi a si i mizapi lei kap in minung 2 an thi tiah kan theih.REF: Mizzima news Salai Mai\nAA, TNLA, MNDAA nih palik sakhan an lak